https://www.berria.eus Bere azken artikuluak eu Mon, 17 Jan 2022 19:49:34 +0100 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1994/008/001/2022-01-15/azken_minutuek_duten_garrantzia.htm Sat, 15 Jan 2022 00:00:00 +0100 Edurne Elizondo https://www.berria.eus/paperekoa/1994/008/001/2022-01-15/azken_minutuek_duten_garrantzia.htm\nAzaroaren 26an egin zuen PatiÃ±ok eutanasiaren prozedura abian jartzeko eskaera. Duela bi urte, esklerodermia zuela jakin zuen. Gaixotasun sistemiko bat da hori, eta PatiÃ±oren birikei eragin zien, nagusiki. «Bi tratamendurekin saiatu ziren medikuak, baina ez zuen hobera egin. Erran zioten ezinen zela osatu, argi eta garbi», dio Sordomezek. PatiÃ±ok eutanasiaren alde egin zuen, zalantzarik gabe. «Azken hilabeteak hagitz gogorrak izan dira, eritasunak sufrimendu fisiko handia eragin baitio. Ez zuen horrela segitu nahi».\nNafarroako Unibertsitate Ospitalean abiatu zuen Olga PatiÃ±ok eutanasia egiteko prozesua. Hangoa zuen erreferentziazko medikua, eta hangoa mediku aholkularia. Ospitale horretatik, halere, San Joan Jainkoarena zentrora mugitu zuten iazko abenduan, zaintza aringarriak behar zituelako. PatiÃ±ok, gainera, San Joan Jainkoarena erietxean hil nahi zuen. «Gure osaba ere han hil zen; izeba fededuna zen, eta han egon nahi zuen, ospitale horretan hil», azaldu du Sordomezek.\nHiru astez egon zen PatiÃ±o San Joan Jainkoarena ospitalean. «Ailegatu zenetik, ospitaleko arduradunek zalantzan jarri zuten izebak eutanasia egiteko hartutako erabakia», erran du Romy Sordomezek. Berretsi du azalpen ofizialik ez dutela jaso, baina susmo garbi bat dute: «Arrazoi erlijiosoengatik izan da».\nPatiÃ±ok bide hori egin zuen, joan den urtarrilaren 7an eutanasia egin ahal izateko. Bide horretan artatu eta lagundu duten mediku, erizain, gizarte langile, boluntario, garbitzaile eta gainerako profesionalen tratua eta babesa nabarmendu eta eskertu du Sordomezek. Bermerako batzordeak eta Nafarroako Gobernuko Osasun Departamentuak gehiago egin zezaketela uste du, ordea. «Argi dut maila horretan dagoela izebak azken txanpan izandako traben erantzukizuna».\nSan Joan Jainkoarena ospitalean inork ez ditu argitu PatiÃ±oren senideen zalantzak. Hura handik atera eta gero erran dutenak ere ez du baretu familiaren ezinegona. San Joan Jainkoarena ospitaleko komunikazio zerbitzuko Silvia Etxabarrenek azaldu du PatiÃ±o zentro horretara eraman zutela Nafarroako Unibertsitate Ospitalean «oherik ez» zegoelako. «Nafarroako Unibertsitate Ospitaleak gaixoa berriz hartu nahi izan zuenean, harat mugitu genuen», erantsi du Etxabarrenek.\nNafarroako Gobernuko Osasun Departamentuak ere ez ditu argitu Olga PatiÃ±oren senideen zalantzak. «Legeak zehaztutakoari jarraitu, eta bermatu dugu eutanasia osasun sistema publikoan egitea», erran dute.\nUrtarrilaren 7an egin zioten eutanasia PatiÃ±ori, 18:00etan, IruÃ±ean. Egun horretan bertan eraman zuten San Joan Jainkoarena zentrotik Nafarroako Unibertsitate Ospitalera. Tokiz aldatzeko modua salatu du Sordomezek. Izan ere, anbulantziak ez zuen zuzenean eraman ospitale batetik bertzera. «14:00etan hartu zuten, eta 40-45 minutu behar izan genituen ospitalera ailegatzeko. Dialisia egitera joan behar zuten bertze lau gaixo hartu zituen anbulantziak bidean, hiriko zenbait txokotan».\nDenbora horretan «minak jota» izan zen PatiÃ±o. «Anbulantzian ziren guztiek ikusi zuten izeba negarrez; oinazeak ez zion aukerarik eman ohatilan lasai egoteko. IÃ±igo nire bikotekidea eta biok saiatu ginen lasaitzen, baina hagitz gaizki pasatu zuen».\nAstebete pasatu da PatiÃ±o zendu zenetik. Izebak egindako bidaiak gogoratu ditu; haren eskuzabaltasuna eta bizitzaz gozatzeko grina. «Eutanasiaren aldeko hautua garbi zuen, baina, era berean, bizitzak eskainitako minutu orori atera dio zukua», kontatu du Sordomezek. San Joan Jainkoarena erietxean Olga PatiÃ±oren izaeraz entzun behar izan dituenak aipatu ditu. «Erraten zioten ez zela koherentea; COVID-19aren aurkako hirugarren dosia jartzeko eskatu zuenean, adibidez, zalantzan jarri zuten benetan eutanasia nahi ote zuen. Kontua da izebak ez zuela bakarrik hil nahi; ez zuen bakartuta hil nahi. Bizitza maite zuen, baina ez zuen sufritzen segitu nahi».\nSordomezek nabarmendu du eutanasia legez arautua dagoela, eta, ondorioz, trabarik ez luketela izan behar eskubide hori eskatzen dutenek. «Legeak ez du inor behartzen. Berma dezatela herritarren askatasuna».]]> https://www.berria.eus/paperekoa/1958/003/001/2021-07-29/mea_ustiaketa_urtegi_ondoan.htm Thu, 29 Jul 2021 00:00:00 +0200 Edurne Elizondo https://www.berria.eus/paperekoa/1958/003/001/2021-07-29/mea_ustiaketa_urtegi_ondoan.htm Mea ustiaketa urtegi ondoan. ]]> https://www.berria.eus/albisteak/200027/dantzan_jarraitu_nahi_baitute.htm Sat, 03 Jul 2021 13:34:25 +0200 Edurne Elizondo https://www.berria.eus/albisteak/200027/dantzan_jarraitu_nahi_baitute.htm https://www.berria.eus/albisteak/197753/altxatu_dira_galtzeko_deus_ez_dutelako_eta_dena_irabazteko.htm Sun, 16 May 2021 09:46:57 +0200 Edurne Elizondo https://www.berria.eus/albisteak/197753/altxatu_dira_galtzeko_deus_ez_dutelako_eta_dena_irabazteko.htm\n]]> https://www.berria.eus/paperekoa/1858/010/001/2021-03-02/azkura_duelako_egiten_du_hatz.htm Tue, 02 Mar 2021 00:00:00 +0100 Edurne Elizondo https://www.berria.eus/paperekoa/1858/010/001/2021-03-02/azkura_duelako_egiten_du_hatz.htm Sin piedad. Limpieza política en Navarra, 1936. Responsables, colaboradores y ejecutores (Pamiela, 2015) argitaratu eta gero. Historialariak lan horrekin hasi zuen Muertes oscuras (Pamiela, 2017), eta La (des)memoria de los vencedores (Pamiela, 2019) liburuekin osatu duen trilogia, 1936ko garbiketa politikoari buruz. Duela bost urteko hitzak berretsi ditu Oskotzek orain, eta nabarmendu du gertatu denak erakutsi diola zuzen zela: Jaime del Burgo Torresen biloba Arturo del Burgok Fernando Mikelarena salatu du, bere aitona trilogian aipatzeagatik.\n«Salaketa horrek erakusten du bide onetik ari dela Fernando [Mikelarena]», erran du Oskotzek; azkura duelako egin duela hatz Del Burgoren familiak, alegia. Irainengatik kereila kriminala aurkeztu aurretiko adiskidetze egintzara deitu zuten Mikelarena, hilaren 18an, IruÃ±eko Lehen Auzialdiko 5. Epaitegira. Arturo del Burgok bere eskaerari eutsi zion egun horretan: asmo zuen Mikelarenak onar zezala La (des)memoria de los vencedores liburuaren eta 2020ko urrian argitaratutako Saca de Tafalla-Monreal 21/10/1936 artikuluaren egilea dela, eta onar zezala ez duela inolako frogarik aurkitu Jaime del Burgo ezein hilketarekin lotzeko.\n«Historialariak askatasunez egin behar du lan», berretsi du Mikelarenak. Euskal Herritik at gertatzen ari denari ere egin dio so, eta Polonian jazotakoa salatu du. Berriki, bi historialari zigortu dituzte herri horretan, eta 1.600 orrialdeko saiakera bateko paragrafo bat «zuzendu» eta «barkamena eskatu» beharko dute. Jan Grabowski eta Barbara Engelking dira egileak. Malinowo herriko alkateak emakume judu bat nazien esku utzi zuela eta zeukana lapurtu ziola kontatu zuten saiakeran. Alkatearen iloba batek salatu zituen, eta bere aldeko ebazpena jaso du. Poloniako Gobernuak ukatu du epaiketarekin zer ikusirik izatea. Prozesuak, halere, gobernuak bultzatutako lege bat du oinarri. «Horrelakorik ezin da onartu», erran du Mikelarenak.]]> https://www.berria.eus/paperekoa/2104/006/002/2021-02-07/behar_dudan_heldulekua.htm Sun, 07 Feb 2021 00:00:00 +0100 Edurne Elizondo https://www.berria.eus/paperekoa/2104/006/002/2021-02-07/behar_dudan_heldulekua.htm erabaki nuela, aurrenekoz. Urte hartako abuztuan egindako argazki bati so, zerbaitek krak egin zuen nire barruan. Ez nuen izan nahi begien aurrean nuen pertsona, eta gorputz horri iltzatu nizkion nire min guztiak. 48 urteko emakumea naiz. 2018ko abendutik, depresioaren aurkako botika hartzen dut, eta, psikiatrak txosten batean jaso duenez, elikaduraren nahasmendu bat dut.\nEz dut elikaduraren nahasmendu baten atzean dagoenaz hitz egin nahi. Nire esperientzia baino ez dut ezagutzen, eta nireak, noski, ez du denentzat balio. Nabarmendu nahi dut une batean nahasmendu horri ihes egitea erabaki nuela, laguntza eskatu nuela ezin nuelako bide hori bakarrik egin, eta geroztik gertatu zaidanak erakutsi didala osasun sistemak ez duela baliabide nahikorik nik herritarrok behar dudan helduleku bilakatzeko. Are gutxiago pandemia garaian.\n2018ko azaroan egin nuen lehen urratsa: nire osasun etxeko familia medikuarengana joan nintzen. Egoitza bereko osasun mentaleko unitatera bideratu ninduen, eta, han, hiru psikiatrak eta psikologo batek artatu ninduten. Psikiatretako batek behin baino ez ninduen ikusi. Psikologo bera izan dut beti, baina ez nahi bezainbertzeko maiztasunez: bi hilabetean behin, gehienetan. Osasun etxetik IruÃ±eko Irubide zentrora bidali ninduten, elikadura nahasmendurako unitatera. Izenari eutsi dio, baina ez, ordea, izanari, bakarrik arlo horretaz arduratzen den talderik jada ez baitago. Hango psikiatra ezagutu, eta osasun krisiak egin zuen eztanda. Akabo bisitak. Eta telefono deiak urriak izan ziren: bi, ia hiru hilabeteko epean; haietako bat, bost minutu eskasekoa. Goitika egiteari utzi nion; jateari ia ere bai. Eta 1993tik lagun dudan antsietatea pozik.\nAbandonatuta sentitu naiz: ez laguntza jasotzeko behar bezain argal; ez behar bezain ahul; ez behar bezain gazte, akaso? Ez zegokidan baliabide bat erabiltzen ariko banintz bezala sentitu naiz: zergatik galdetu didate, bertzela, behin baino gehiagotan, arlo pribatura jotzeko aukera aztertu ez ote dudan? Ez dut sekula erranen artatu nauten profesionalak txarrak direnik; ezta laguntzeko borondaterik ez duten ere. Baina ez dute lortu. Helduko didan esku baten bila joan naiz, eta ez dut aurkitu. Ez hori bakarrik: benetan laguntza merezi ote dudan galdetu diot, behin eta berriz, neure buruari. Ahal dudana egiten ari naiz. Bideak nora eramanen nauen jakin gabe.]]> https://www.berria.eus/paperekoa/1913/012/001/2020-07-14/babes_sare_propioa_osa_dezaten.htm Tue, 14 Jul 2020 00:00:00 +0200 Edurne Elizondo https://www.berria.eus/paperekoa/1913/012/001/2020-07-14/babes_sare_propioa_osa_dezaten.htm\nAdingabeak hartzen dituen lehen zentroa IruÃ±ean dago; hor egiten dute gazteon egoerari buruzko aurreneko balorazioa, eta, hortik, Martzillara edo Iturmendira joan izan dira, programaren bigarren fasean. Bi zentro horiek iazko ekainean zabaldu zituen Nafarroako Gobernuak: 25 pertsonarentzako tokia zuen Iturmendikoak, orain itxi dutenak; Martzillan, berriz, 40 gazterentzako tokia bada, eta beteta dago egun.\nGazte taldeko begirale eta arduradunetako bat da Abdeslam Sadiki. 17 urte ditu, eta 2018an ailegatu zen Nafarroara. 15 urte bertzerik ez zituen Maroko eta familia atzean utzi eta IruÃ±era ekarri duen bidea hasi zuenean. «Andaluziara [Espainia] ailegatu nintzenean, lasaitua hartu nuen, bidaia, behintzat, ongi amaitu zelako; beldur nintzen», gogoratu du. Bilbora eraman zuten lehendabizi, baina hango zentroan tokirik ez zegoenez, IruÃ±era ekarri zuten. «Zentro batera eraman ninduten, hasieran, eta, gero, Txantreako etxebizitza batera, bertze gazte batzuekin. Han jarraitzen dut». Uharten, Lanbide Heziketan ari da, mekanikako ikasketak egiten.\nAit Bouzid eta Sadiki bezala, Marokotik ailegatu dira IruÃ±era azken urtean bakarrik etorri diren migratzaile adingabeko gehienak. «Guztien artean bi emakume baino ez ditugu izan», azaldu du Ines Francesek.\nInes Francesek bat egin du, eta gazteok prozesu ororen erdigunean kokatzeko beharra nabarmendu du. Horretarako, hasteko, funtsezkotzat jo du bakarrik diren adingabeko migratzaileok norbanako gisa hartzea. Adin txikikoen egoera erregularizatzeko urratsak erraztea ere ezinbertzekotzat jo du. «Sorterritik paperak ekartzen ez badituzte, edo adin nagusikoak izanda adingabeak direla erraten badute, prozesu guztia mantsotzen da». Azkar edo mantso, prozesu horretan gazteak bakarrik ez uztea da gako nagusia.]]> https://www.berria.eus/paperekoa/1906/018/001/2020-02-29/euskaldunena_ere_izan_dadin.htm Sat, 29 Feb 2020 00:00:00 +0100 Edurne Elizondo https://www.berria.eus/paperekoa/1906/018/001/2020-02-29/euskaldunena_ere_izan_dadin.htm\nIbaberekin bat egin du Libe Renteriak ere. Zornotzakoa da (Bizkaia), eta Bioteknologia graduko lehen maila egiten ari da, IruÃ±eko Arrosadiko campusean. NUPek oraingo ikasturtean lehendabiziko aldiz eskainitako gradu berrietako bat da hori, eta hasieran ikasgai bakar bat ere ez dago euskaraz. «Gradu berria denez, NUPek esan du lau urte pasatuta ikusiko duela arrakasta ote duen, ikasgairen bat euskaraz jartzeko aukera aztertzeko». Egoera berean dira Psikologiako eta Medikuntzako graduetako ikasleak ere, bertzeak bertze.\nGradu bakarra euskaraz, eta meritua, gainera, ez da NUPeko agintariena. 2017ko elkarrizketa batean, Hizkuntza Eskubideen Behatokiko orduko zuzendari GarbiÃ±e Petriatik orriotan gogoratu zuen NUP bera sortu aurretik ezarri zituztela Irakasletza ikasketak euskaraz. Unibertsitate publikoak 33 urte egin ditu, eta, denbora horretan, beraz, gradu bakar bat ere ez du ezarri euskaraz: «Eskaintza hasierako bera da; euskarazko ikasgaiak jarri dituzte han eta hemen, baina gradu batean euskaraz, adibidez, bost ikasgai egin ahal izatea ez da deus», nabarmendu du Libe Renteriak.\nAldarriak, karrikara]]> https://www.berria.eus/paperekoa/1927/019/001/2020-02-29/aldarriak_karrikara.htm Sat, 29 Feb 2020 00:00:00 +0100 Edurne Elizondo https://www.berria.eus/paperekoa/1927/019/001/2020-02-29/aldarriak_karrikara.htm\nAzken asteotan gertatu denak eragin du gurasoon haserrea. Batetik, IruÃ±eko Udalak iragarri du murriztu egingo duela hiriburuko haur eskoletako eskaintza. Orain lau zentro dira euskaraz aritzen direnak, Joseba Asiron alkate zenean ordura arteko eskaintza bikoiztu eta gero. 2022-2023ko ikasturterako, Enrique Maia alkateak haur eskola bakarra utzi nahi du euskara hutsean, Txantreako Izartegi, alegia; Arrotxapeko Goiz Eder eskolan, berriz, eskaintzaren erdia izanen da euskarazkoa, baina bertze erdia gaztelaniazkoa, ingelesezko jarduerekin.\nIruÃ±eko eta Mendigorriko gurasoak jendaurrean agertu dira beren egoera salatu eta herritarrak biharko protestara deitzeko. «Barkaezina da erakunde publikoek nafar guztiei euskarazko irakaskuntza ez bermatzea; haien lana da egoera gutxituan dagoen hizkuntzaren aldeko neurriak hartzea, herritarrei gehiago jakiteko aukera eskaintzea», nabarmendu dute.\nGurasoon izenean aritu dira IruÃ±eko Itziar Zabalza eta Mendigorriko Josu GoÃ±i. Biek argi utzi nahi izan dute gurasoak ez direla prest beren eskubideetan «atzera» egiteko. IruÃ±eko haur eskoletako gurasoen ordezkariak gogoratu du arazoak Antsoaingo haur eta familiei ere eragiten diela. Izan ere, herri horretan ez da euskarazko eskaintzarik, eta hautu horren aldeko gurasoek IruÃ±era jo behar izaten dute beti: «Hemendik aurrera zailagoa izanen dute hori egitea», erran du Zabalzak, Navarra Sumak bere asmoak gauzatzen baditu toki gutxiago izanen delako euskaraz hiriburuko haur eskoletan. Hori salatzeko eginen dute gaurko protesta.\nEuskaldunena ere izan dadin]]> https://www.berria.eus/paperekoa/1895/014/001/2020-02-22/gizarteak_ikusi_nahi_ez_duena.htm Sat, 22 Feb 2020 00:00:00 +0100 Edurne Elizondo https://www.berria.eus/paperekoa/1895/014/001/2020-02-22/gizarteak_ikusi_nahi_ez_duena.htm\nKartzela handi eta berria dute presook, baina «desastre hutsa» da, Salhaketako kideek agerian utzi dutenez. Elkarretaratze bat egin dute IruÃ±ean, Espainiako estatuan preso sozialek hasi duten txandakako gose grebarekin bat egin eta presoei elkartasuna adierazteko. Hiriburuko kartzelan ez da inor greba egiten ari, oraingoz, «baina bada zer salatu», IruÃ±eko protestan bat egin dutenek agerian utzi dutenez. Urtarriletik, adibidez, medikurik gabe dira.\nPreso sozialek antolatzeko egin dituzten lehendabiziko urratsak ez dira oraingoak. Duela bi urte, Salhaketak antolatutako saioan, Copel: una historia de rebeldía y dignidad (Copel: errebeldia eta duintasun istorio bat) izenburuko dokumentala aurkeztu zuten IruÃ±ean. 1976ko abenduan sortu zuten Copel; sufritzen zuten errepresioari eta kartzelako baldintza gogor eta bidegabeei aurre egiteko altxatzea eta borroka egitea erabaki zuten preso sozialek osatzen zuten. «Gure garaian baino okerrago daude espetxeak orain», erran zuten Copeleko kide izandako Fernando Alcatraz eta Daniel Ponte preso ohiek, IruÃ±eko emanaldi hartan.\nOrdurako, martxan zen jada azken urteotan gora egin duen espetxe barruko mugimendua. «Dozenaka presok osatutako talde bat bada, gure bidetik aurrera egiteko urratsak egiten saiatzen ari dena», azaldu zuten Alcatrazek eta Pontek, IruÃ±ean. Preso sozialak lehenago jarri ziren martxan, hain zuzen: «Beren eskubideak aldarrikatzeko lehenengo proposamena 2015ean egin zuten», gogoratu du Salhaketako June San Millanek, presoen borrokaren berri emateko antolatutako hitzaldian.\nIruÃ±ean ere, Salhaketan ari direnek presoen ondoan egiten dute lan. Azken hilabeteotan, batez ere osasun arreta jarri nahi izan dute fokupean, esparru horretan «hobetzeko anitz» badelako. «Egoerak hobera egin dezan behar da, lehenik eta behin, espetxeko osasun eskumenak Nafarroako Gobernuaren esku uztea», azaldu dute.\nSalhaketak harago joan nahi du, eta 2017an jada Nafarroako Parlamentuan aurkeztu zuen Nafarroako Foru Erkidegoak bere gain hartzea espetxe eskumenak, bultzada baten beharra izenburuko txostena. Osasunaren arloan egoera «larria» da. IruÃ±eko espetxeari hiru mediku dagozkio, baina bakar bat ere ez da aritu azken asteotan, batek erretiroa hartu eta bere tokia ez delako bete, eta bertze biek gaixo-agiria hartu dutelako eta ordezkorik ez dietelako jarri.\nGaur egun, presoek jasotzen duten osasun arreta Espainiako Espetxe Erakundeen esku dago; borrokan diren preso sozialen eta Salhaketaren gisako babes elkarteen asmoa da osasun zerbitzuek hartzea ardura hori beren gain. «IruÃ±eko espetxearen kasuan, Nafarroako Gobernuaren langileak izan daitezela kartzelako medikuak eta erizainak, alegia».\nOsasun arretarekin lotutakoa ez da IruÃ±eko espetxean preso diren pertsonek duten arazo bakarra, eta Salhaketa ere ez da egoera hori salatu eta mahai gainean jarri nahi izan duen erakunde bakarra. 2017an, IruÃ±eko kartzelako presoekin lan egiten duten Juantxo Castiella psikologo klinikoak eta Sare elkarteko arduradun Julia Munarrizek zurian beltz jarri zituzten espetxe barruan aldatu beharrekoak, Nafarroako Parlamentuan egindako agerraldian.\nSarek GIBaren eta hiesaren inguruko lana egiten du, eta 1992. urtetik ari da IruÃ±eko espetxeko presoekin. Kartzela berrian, «gauza on bakarra» ziegak direla uste du Munarrizek. «Gainerako guztiak ez du inolako zentzurik. Espetxe politikek okerrera egin dute azken 25 urteotan; eskumenak izateak ere ez du arazoa konponduko, segurtasunaren esparruan esku hartzen ez bada: hau da, preso batek espezialistarengana joan behar badu, garaiz jakin behar du, familiak jakin dezan. Segurtasunari ematen zaio lehentasuna, gizatasunaren gainetik».\nDroga eta alkohol menpekotasuna dutenentzako programan 110 pertsona artatu zituzten 2011. urtean. Hori izan zen IruÃ±eko espetxe zaharrean egindako azkena. 2016an, berriz, jada kartzela berrian, 148 artatu zituzten.\nCastiellak Nafarroako Parlamentuan azaldutako datuen arabera, lapurretekin eta osasun publikoaren kontrako delituekin lotutako auziengatik daude preso IruÃ±eko espetxean diren gehienak. «Hurrengo delitu nagusiak lirateke genero indarkeriarekin eta bideko segurtasunarekin lotutakoak. Azken garaiko joera da hori».\n«Nire helburua da presoen egoera hobetzea». Horixe erran du Nafarroako Gobernuko Justizia zuzendari nagusi Rafael Sainz de Rozasek, hil honetan, IruÃ±eko espetxeko zuzendari Enrique Sotorekin bilera egin eta gero. Sainz de Rozasek argi du hori lortzeko «funtsezkoa» dela Nafarroak espetxe arloko eskumenak bere gain hartzea. Ez du gehiago zehaztu medikurik ezak sortutako egoerari konponbide bat emateko gobernuak zertan lagun dezakeen, adibidez.\nEspetxea eta hiria lotzeko garraio arazoei aurre egiteko taxi zerbitzua jarri zuten Nafarroako Gobernuak eta IruÃ±erriko Mankomunitateak, 2018an, baina Salhaketako kideek nabarmendu dute egindako urratsa ez dela «nahikoa ». Emakumeen egoerak ere konpondu gabe jarraitzen duela erantsi dute: «Errespetu moduluan daude; ustez borondatezkoa da modulu horietan egotea, baina, IruÃ±ean, sakabanaketa da alternatiba bakarra».\nEspetxeak behar ditu alternatibak. Hori argi dute Salhaketako kideek. «Hezkuntza jarri behar dugu erdigunean, eta gatazkak konpontzeko bertzelako bideak bultzatu; bitartekaritzaren eta gisakoen alde egin behar dugu, espetxea bezalako zigor sistema bat bultzatu ordez». Sare elkarteko Julia Munarrizek argi erran zuen 2017an parlamentuan egindako agerraldian: «Espetxeak bakarrik dira sistemari traba egiten diotenentzat». Beren protestarekin, presoek egin dute orain gizartea astintzeko urratsa.]]> https://www.berria.eus/paperekoa/1913/010/001/2020-02-18/ongi_zahartzeko_erronkak.htm Tue, 18 Feb 2020 00:00:00 +0100 Edurne Elizondo https://www.berria.eus/paperekoa/1913/010/001/2020-02-18/ongi_zahartzeko_erronkak.htm\nAdibide bat aipatu du Martinez Virtok komunitateak duen garrantzia eta bete beharko lukeen rol nabarmenagoa azaltzeko: IruÃ±eko Donibane auzoko zaharren aldeko hitzarmena, hain zuzen. «Hitzarmen hori hagitz garrantzitsua da; gisa horretako sareak bultzatzen ahalegindu beharko genuke».\n2018. urtean sinatu zuten Donibaneko akordio hori. Auzoko osasun etxeak bultzatu zuen, eta eragile anitzek egin dute bat, zahartze osasungarri baten aldeko konpromisoa hartuz. Sinatzaileen artean dira, bertzeak bertze, zaharren elkarteak, bizilagunen elkarteak, botikak, kirol elkarteak eta auzoko denden elkartea. Komunitatea eragile aktibo bilakatu dute, zaharren egunerokoan duintasunaren eta kalitatearen aldeko konpromisoa bultzatuz. «Adibide bat dira».]]> https://www.berria.eus/paperekoa/1922/010/001/2020-01-18/burokrazia_eskubideak_murrizteko_aitzakia.htm Sat, 18 Jan 2020 00:00:00 +0100 Edurne Elizondo https://www.berria.eus/paperekoa/1922/010/001/2020-01-18/burokrazia_eskubideak_murrizteko_aitzakia.htm\n«Aurreko udal gobernuak arlo sozialean egindako urrats guztiak hutsean utzi nahi dituzte oraingo agintariek», salatu du Berrok. Lehengo egoerara itzuli, alegia. Aranzadiko zinegotzi ohiak uste du ez dela erraza izanen LGTBI mugimenduaren indarra suntsitzea, oraindik ere, eta kolektiboak hasi dira jada indar hori karrikan erakusten.\nUdalak abenduaren 12an bilera bat egin zuen Harrotuko arduradunekin, zerbitzua moldatzeko zituen asmoen berri emateko. Handik egun gutxira, abenduaren 16an, Kattalingorriko eta bertze hamaika kolektibotako kideek agerraldi bat egin zuten udaletxe aurrean, asmo horiek salatzeko eta Harrotu zerbitzua bere horretan behar dela defendatzeko.\nKattalingorrik kudeatzen du Harrotu. Nafarroako Gobernuak bultzatutako eta LGTBI kolektiboa artatzeko Kattalingune zentroaren ardura ere elkarte horren esku da. Abenduaren 12an egindako bileran, zerbitzua «bikoiztua» dagoela erran zien IruÃ±eko Udalak Kattalingorriko arduradunei, Harroturen eskumenak murrizteko argudio gisa.\nEnrique Maiaren udal gobernuak 2017ko Berdintasunerako legea hartu du egindako urratsen oinarritzat, eta nabarmendu du LGTBI kolektiboko kideak artatzeko zerbitzuak martxan jartzeko eskumena Nafarroako Gobernuarena dela, lege horren arabera. Udalak erran du, zehazki, Nafarroako Gobernuak jakinarazi ziola eskuduntza gehiago hartu nahi dituela, eta hortik datorrela Harroturen zerbitzuak murriztu nahi dituen eredu aldaketa. Nafarroako Gobernuak, baina, ohar baten bidez ukatu egin du hori: «Gobernuak ez du inolako aldaketarik proposatu Kattalingunek eskaintzen duen zerbitzuan; zerbitzu horren barruan daude sexu eta genero aniztasunaren esparruko aholkularitza, sexu aholkularitza eta laguntza juridikoa, Nafarroa osoko herritarrentzat, IruÃ±ekoak barne. Hala da 2016. urtetik».\n«Zerbitzua bikoiztuko dela esaten dute, baina, horren inguruko informazioa eskatu, eta ez digute deus eman; IruÃ±eko Udaleko arduradunek ez digute inolako txostenik erakutsi», erran du Kattalingorri elkarteko kide Ander Iribarrenek. Kezka agertu du Harroturen inguruan udalak har ditzakeen erabakiei dagokienean, eta argi utzi du Harrotuk egun eskaintzen duen «zerbitzu osoa» behar duela hiriak.\nUdalak «elkarteentzako espazio» bilakatu nahi du Harrotu, eta arretan, sexu aholkularitzan eta laguntza juridikoan betetzen dituen funtzio nagusiak hutsean utzi. Urtarrilaren 9an egin zuten IruÃ±eko Udaleko eta Kattalingorriko kideek azken bilera. «Ez digute deus berririk esan. Zerbitzuak bikoizteari buruzko txostena ez dugu jaso oraindik, eta hori behar dugu, auzi horren inguruko erantzuna eman ahal izateko», berretsi du Iribarrenek.\nHilaren 9ko bileran udalak ez zuen inolako eperik zehaztu egin nahi dituen aldaketak martxan jartzeko. Zerbitzuari eraginen liokete, bai eta Harrotun ari diren langileen egoerari ere. Egun, lau pertsona ari dira San Gregorio karrikako bulegoan lanean; zerbitzuak murriztuz gero, langile horietako hiru galduko lituzke zerbitzuak.\n2017ko ekainean inauguratu zuten Harrotu, eta 2019ko bukaerakoa da zerbitzu hori kudeatzeko Kattalingorrik udalarekin duen azken kontratua. Urteotako lanak agerian utzi du herritarrek behar duten zerbitzu bat dela Harrotuk ematen duena, eta hori galtzea da Kattalingorriko kideen kezka nagusia, hain zuzen ere.\n«Harrotuk lan ildo ezberdinak ditu, baina denek eragiten diote elkarri; beren osotasunean hartu behar ditugu». Horixe nabarmendu du Iribarrenek, eta, horregatik, argi utzi du lan ildo horietako batzuk bertan behera uzteak zerbitzu osoari eginen liokeela kalte. «Herritarrak izanen dira galtzaile. Harrotun segurtasun eta askatasun espazio bat sortu dugu, espazio atsegin bat, kalitatezko arreta eskaintzeko, eta ez dugu galdu nahi».\nINAI Nafarroako Berdintasunerako Institutuko kideekin ere egin dute bilera bat Kattalingorriko kideek, eta, azaldu dietenez, gobernuak ez du asmorik Kattalinguneri baliabide gehiago emateko. «Harroturen zerbitzuak murrizten badituzte, Kattalingunek egin beharko die aurre IruÃ±eko beharrei ere; baina, baliabiderik gabe, nekez egin ahal izanen dute», azaldu du Iribarrenek.\nOrain arte, Harrotuk artatu du IruÃ±eko jendea, eta Kattalingunek, berriz, herrialdeko gainerako hiri eta herrietakoa. «Zerbitzu publikoak dira biak, eta ezin dute inor kanporatu, baina ahalik eta eraginkorren izaten saiatu dira beti», zehaztu du Ander Iribarrenek. Argi utzi du, dena den, gaur egun ere, nork bere baliabideekin, «ahal duena» egiten duela. «Ezin dugu ahaztu zerbitzuek ezin izanen dutela lan eraginkorra egin baliabiderik ez badute. 2017an onartutako legea helduleku garrantzitsu bat da, baina ez dira jasotako neurriak diruz hornitzen ari».\nOrain arte, 130.000 euroko aurrekontua izan du Harrotuk, urtean; Kattalingunek, berriz, 110.000 eurokoa.\nAipatzekoa da UPNk -egun Navarra Sumaren barruan dago, Ciudadanos eta PPrekin batera- ez zuela babestu 2017ko LGTBI berdintasunerako legea; abstentzioaren alde egin zuen Nafarroako Parlamentuko bozketan; PPk, berriz, kontrako botoa eman zuen. IruÃ±eko Udalean ere, UPNk zalantzan jarri zituen LGTBI kolektiboaren inguruko politikak, Joseba Asiron (EH Bildu) alkate zenean. Zehazki, Harrotu «doktrinatzeko» erabiltzea egotzi zion Aranzadiri: «Diru publikoarekin zama politiko erradikala duten ehunka liburu erosten ari dira, udal liburutegi populista, ideologizatu eta muturreko bat sortzeko», erran zuten UPNko udal taldeko kideek 2018an.\n«Arazoa ez da oraingoa», erran du Berrok; baina beharrezkotzat jo du oraingo urratsak oraingo testuinguruan kokatzea: «Eskuin muturra, matxismoa eta LGTBIfobia gora egiten ari dira. Navarra Sumak bat egin du joera horrekin». Zinegotzi ohiak argi du auzia ez dela burokraziaren esparruko arazo huts bat: «Kolektibo baten eskubideak murrizten ari dira».]]> https://www.berria.eus/albisteak/174724/aspaldi_galdutako_erreketara_ari_dira_itzultzen_bidasoko_izokinak.htm Sat, 07 Dec 2019 14:38:51 +0100 Edurne Elizondo https://www.berria.eus/albisteak/174724/aspaldi_galdutako_erreketara_ari_dira_itzultzen_bidasoko_izokinak.htm https://www.berria.eus/paperekoa/1907/008/001/2019-12-07/izokinek_elizondoraino_iristea_lortu_dute_bideko_oztopoak_kenduta.htm Sat, 07 Dec 2019 00:00:00 +0100 Edurne Elizondo https://www.berria.eus/paperekoa/1907/008/001/2019-12-07/izokinek_elizondoraino_iristea_lortu_dute_bideko_oztopoak_kenduta.htm\nLife Irekibai proiektuak bertze egitasmo bat jarri du martxan egunotan, Bidasoan izokinekin egindako lanaren osagarri: erakusketa bat zabaldu dute Ingurumen Departamentuak IruÃ±eko Gonzalez Tablas karrikan duen egoitzan, Bidasoan eta gisako ibaietan dauden oztopoek duten eragina azaltzeko herritarrei. Abenduaren 15era arte egonen da departamentuan, eta, gero, hilaren 16tik aurrera, Bertizko jaurerrian jarriko dute. Asmoa da handik bertze hainbat herritara eramatea, tartean Elizondo, Sunbilla eta Berara.\nMugimendu horrek Finlandiako Seppo Leinonek egindako ilustrazioa baliatu du, eta Labrit Multimediaren erakusketak irudi hori hartu eta Bidasoko testuingurura moldatu du. Izokina, amuarraina, igaraba eta bertze hainbat animalia jarri dituzte presa baten aurrean askatasuna eskatzen. Gora egin nahi dutelako.]]> https://www.berria.eus/paperekoa/1884/002/001/2019-10-18/mende_laurdena_taupadaka.htm Fri, 18 Oct 2019 00:00:00 +0200 Edurne Elizondo https://www.berria.eus/paperekoa/1884/002/001/2019-10-18/mende_laurdena_taupadaka.htm\nNUPeko liburutegiak, halere, lehenago egin zituen bere lehendabiziko urratsak. Nafarroako Parlamentuan sinatu zuten unibertsitate publikoa sortzeko lege proiektua, 1987ko apirilaren 21ean, eta 1989-1990 ikasturtea izan zen erakunde horren lehendabizikoa. Garai hartan, Sario eraikineko areto batean ziren liburuzainak, hori izan baitzen NUPen aurreneko egoitza.\nConcha Guijarro orduan hasi zen liburutegian lanean; hasieran, bakarrik aritu zen. «Paper batean jasotzen nituen erositako liburuen izenak. Dena hutsetik hasi behar izan genuen», gogoratu du. Liburutegiko zerbitzuen saileko buru da orain.\nSariotik NUPeko ikasgelategira mugitu zuten liburutegi zerbitzua, Guillermo Sanchezek sail horren ardura hartu eta gero. Eta handik, azkenean, oraingo egoitzara eraman zuten; azken hogeita bost urteotako egoitzara, alegia. 1994. urtetik, Arrosadiko campuseko eraikinak azalari eutsi dio, baina haren mamia etengabe joan da aldatuz eta garaian garaiko beharretara egokituz.\nBehar horiek bereziki baldintzatu ditu azken urteotako digitalizazio prozesuak. Hainbat datuk agerian uzten dute digitalizazioaren eraginak zenbateraino aldatu duen liburutegiko kideen egunerokoa, hain zuzen ere: 1994an, hamasei ordenagailu zeuden eraikinean; egun, berriz, 197; liburutegia zabaldu zutenean, ez zen liburu elektronikorik; denek zuten papera euskarri: 140.079 ziren hasieran; orain, berriz, 443.137 dira, eta liburu horien guztien %21 elektronikoak dira. Aldea nabarmena da, batez ere, aldizkari elektronikoen arloan: 1994. urtean bakar bat ere ez zegoen; orain, berriz, liburutegiak dituen 11.584 aldizkarien %95,7 dira elektronikoak.\n«Digitalizazioaren eraginak ekarri du aldaketarik handiena NUPeko liburutegira». Horixe nabarmendu du Carmen Etxeberria zuzendariak. 2007. urtetik ari da erakunde horretan lanean, eta joan den irailetik liburutegiko buru da. Eskertu du unibertsitateak egunotan liburutegiko kideen lanari egindako aitortza. Liburutegia ikasle eta irakasleen topagune dela erran du, eta espazio horretan liburuzainak bilakatzen direla ikasleon eta irakasleon laguntzaile eta aholkulari; elkarlanerako espazio bat dela, beraz, liburutegia.\nNUPeko liburutegian ari diren profesionalen sareak ia 70 kide ditu. Arrosadiko campuseko eraikina da mende laurdena bete berri duena, baina unibertsitate publikoak bertze bi liburutegi ditu: bat Osasun Zientzien Fakultatean, IruÃ±ean, eta, bertzea, berriz, NUPek Tuteran duen campusean.\nAngela Berasategik, Carlos del Campok eta Maria Jose Quintanak Arrosadiko eraikina dute lantoki, baina egoitza hori egin aurretik bilakatu ziren NUPeko liburuzain, Concha Guijarro bezala. Berasategi Ruiz 1992. urtetik ari da NUPen lanean. Egun, ikerketarako bildumen zerbitzuko burua da. Urtebete lehenago ailegatu ziren Del Campo eta Quintana NUPera, 1991. urtean. Liburutegiko irakasleak eta ikerlariak laguntzeko zerbitzuko arduraduna da Del Campo, eta erosketen zerbitzukoa, berriz, Quintana. Liburutegiarekin batera egin dituzte azken hogeita bost urteotako urratsak, eta nabarmendu dute etengabe «aldatzen eta moldatzen» ari den tokia eta zerbitzua dela. «Guk ere, ondorioz, etengabe moldatu behar izaten dugu gure lanak eskatzen dizkigun elementu berrietara», erran du Del Campok.\nNUPeko liburutegiaren jardueran, ikerketaren esparruak toki gero eta nabarmenagoa hartu du. Horrek eragin du, batetik, espazioa aldatu behar izatea. Lehen, liburutegia «Isiltasun eremu bat zen, baina hori aldatu egin da: taldean aritzeko toki bilakatu da; elkarrekin hitz egitekoa eta lan egitekoa, alegia», azaldu du Ana Amigotek, liburutegiko zuzendariordeak. «Hainbat aretotan, mahaiak kendu, eta besaulkiak jarri ditugu». 2002tik ari da Amigot NUPen, eta irailetik liburutegiko zuzendariordea da.\nBertzetik, ikasleek eta irakasleek talde lanak eta ikerketak egiteko duten behar gero eta handiagoak eragin du liburutegiak eskaintzen dituen zerbitzuak egokituz joatea. Erabiltzaileek lanerako eta ikerketarako materiala bilatzen dute, eta behar duten informazio digital hori aurkitzeko eta eskuratzeko prestakuntza eskaintzen dute liburutegiko profesionalek, gero eta gehiago.\nLiburutegia gero eta «birtualagoa» da, nolabait erranda, langileek nabarmendu dutenez. Errealitate hori ederki islatzen dute maileguen inguruko datuek, hain zuzen ere: liburutegiaren hastapenetan, NUPen urtean 62.480 liburu inguru ematen zituzten maileguan; gaur egun, mende laurdena joan eta gero, behera egin du kopuru horrek, eta 58.265 inguru dira urtean maileguan ematen diren liburuak. Liburutegiko materiala begiratzeko eta jasotzeko bertzelako moduak daude orain, ordea: urtean 676.750 dokumentu elektroniko jaisten dituzte NUPeko liburutegiko erabiltzaileek, hain zuzen ere.\n«Puntakoa izan da liburutegia, hasieratik». Hori argi du Guijarrok. Ontzat jo du NUPek liburutegi nagusi eta zentralizatu baten aldeko apustua egin izana. «Bertze unibertsitate askotan ohikoena zen fakultate bakoitzak bere liburutegia izatea; hemen bertze bide bat egin zuten, eta liburutegi sendo bat sortu zuten. Erabiltzaileek zerbitzu guztiak dituzte toki berean eskura», azaldu du liburuzainak.\nHasieran, halere, Saenz de Oizaren eraikina zutik izan arte, espazio falta izan zen arazo nagusietako bat, eta departamentuka banatu zituzten liburutegia eskuratuz joan zen liburu bildumak. «Aurten, oraindik ere, bilduma horietako hainbat berreskuratzen aritu gara», erran du Ana Rosa Casimiro liburuzainak.\nIkerketa bildumen artean egin ditu Casimirok urte gehienak, 1996an NUPeko liburutegira ailegatu zenetik. Orain kontrol bibliografikoko arduraduna da. Ilusioz gogoratu ditu hasierako lan haiek. «Liburutegi bat sortzea proiektu biziki aberasgarria izan da».\nLankideek gogo eta ilusio bera dutela berretsi dute. «Liburutegia espazio berezi bat da: eraikin bizi bat. Mugimendu handia dago. Hemendik pasatzen dira unibertsitateko kide guztiak», erran du Quintanak.\nDel Campok, zehazki, NUPeko lehen mailako ikasle guztiekin du harremana, guztiei eskaintzen dielako unibertsitateak informazioaren esparruan gaitasunak garatu ahal izateko formakuntza saioa. «Gure zerbitzuak du formakuntza horren ardura. Dauden baliabideen berri zabaltzea eta baliabide horiek erabiltzen ikastea da kontua. Ez hori bakarrik, ikerketa lanetan ere babesa eta laguntza ematen baitiegu irakasleei», gaineratu du.\nDel Campok argi du aldaketa nagusia liburutegiko erabiltzaileek eskura dituzten tresnetan gertatu dela: «Bibliografia bilatzeko tresnen esparrua izugarri aldatu da azken urteotan; klik bakar baten bidez, munduko hamaika txokotan argitaratu denaren berri jaso dezakete ikasleek eta irakasleek». Hasieran, paperezko euskarritan ziren argitalpen horien zerrendak, eta liburutegian kontsultatu behar zituzten ikerlariek. Disko konpaktuen gisako euskarriak izan ziren hurrengo urratsa, baina horiek ere liburutegian egoten ziren. «Orain, ikerlariak etxetik egin ditzake kontsultak».\n08:00etan zabaltzen ditu ateak Arrosadiko campuseko liburutegiak, eta 21:30ean ixten ditu. Ikasleak taldeka elkartu ahal izateko 24 areto ditu, gaur egun. Ikasleen eta irakasleen joan-etorria etengabekoa da Saenz de Oizak diseinatutako eraikinaren inguruan. NUPeko bihotza da liburutegia, eta indar handiz ari da taupadaka.]]> https://www.berria.eus/paperekoa/1872/004/001/2019-10-18/memoria_begirada_aldatzeko.htm Fri, 18 Oct 2019 00:00:00 +0200 Edurne Elizondo https://www.berria.eus/paperekoa/1872/004/001/2019-10-18/memoria_begirada_aldatzeko.htm Moio. Gordetzea ezinezkoa zen (Elkar) lanari buruz erran ditu, IruÃ±ean egindako aurkezpenean. Trans Urria programan parte hartu du, hiriko Zikutak eta Bullerak taldeek antolatutako ekinaldian. Tene Mujika bekari esker argitaratu zuen Minerrek liburua, maiatzean, Hernaniko Aimar Elosegi Ansaren heriotzak eragindako mina abiapuntu hartuta. Bere buruaz bertze egin zuen trans gazteak 2007. urtean; lagun mina eta herrikidea zuen Minerrek.\nElosegi Ansaren suizidioaren hamargarren urteurrena izan zen, duela bi urte, Minerren liburuaren pizgarri. «Lehenengo aldiz, ez nuen sentitu omenaldirik egiteko beharrik». Doluaren amaieratzat hartu zuen seinale hori, baina hasierako lasaitasuna ezinegon bilakatu zitzaion, eta eguneroko bat idazten hasi zen, gogoeta egiteko, memoria lantzeko. Eguneroko hori idazten konturatu zen Miner lagunaren heriotzari buruz jada ez zutela hitz egiten kuadrillan; ez zirela auziaz gehiago mintzatzen herrian. «Isilpean zegoen», gogoratu du.\nHiri eta herri «bizigarriak»\nLiburua osatzeko elkarrizketatu dituen guztien inplikazioa nabarmendu du Minerrek. «Errespetu eta ardura kolektibo handia topatu ditut. Uste dut denek parte hartu dutela badakitelako, pertsonaletik harago, gizartean eragiteko asmo bat baduela proiektuak». Horixe erran zuen egileak, maiatzean, liburua aurkeztu zuenean.\nEragiteko asmo horren bidetik, hain zuzen ere, idazleak argi utzi du gizarteak baduela hiri eta herri bizigarriak eraikitzeko ardura eta betebeharra. «Denentzako bizigarriak izango diren hiri eta herriak». Elosegi Ansaren anaiaren hitzak ekarri ditu gogora Minerrek, ardura horri lotuta: «Urteak eman ditu anaiari buruz hitz egin gabe. Tabua ez zen suizidioa; tabua bestea zen: anaiak bere buruaz beste zergatik egin zuen azaldu beharra. Ezjakintasunari eta komentario ergelei egin behar izan zien aurre, eta isiltzea erabaki zuen».\n«Isiltzea erabaki zuen gaiak eztabaida eragiten zuelako, baina baita berak behar zuelako ere, berak ere ez zuelako ondo ulertzen zer zen transexualitatea», erantsi du Minerrek. 2007. urtetik gauzak aldatuz joan direla uste du idazleak, eta orduko diskurtso anitz bazter gelditu direla jada. Minerrek nabarmendu du, halere, anitz dagoela ikasteko, oraindik ere, trans pertsonen errealitateari buruz. «Transfobia handia zen garai hartan; prezio garestia ordaindu zen gaia garrantzitsua zela ikasteko».\nIkusezina dena ikusgarri bilakatzea da gakoa, erantsi duenez. Transentzat ere bizigarri izanen diren espazioak eta gizarteak eraikitzea. Eta, hori lortzeko, ardurak ez du haien bizkar egon behar: «Zis pertsonoi dagokigu begirada aldatzea; oraindik ere, gure asmo onenekin ere, ez dugu lortu espazio bizigarri horiek sortzea. Lan pila dugu egiteko, asko dugu ikasteko. Oraindik ere, traba egiten digu indefinizioak». Minerren liburuak isiltasuna apurtu du, eta fase bat itxi. Bidea eman du ikasten eta ezagutzen jarraitzeko. Espazio bizigarriak sortzen laguntzeko.]]> https://www.berria.eus/paperekoa/1864/008/001/2019-10-18/gurea_maratoi_bat_da_ez_da_ehun_metroko_lasterketa_bat.htm Fri, 18 Oct 2019 00:00:00 +0200 Edurne Elizondo https://www.berria.eus/paperekoa/1864/008/001/2019-10-18/gurea_maratoi_bat_da_ez_da_ehun_metroko_lasterketa_bat.htm\nAzken egunotan egin beharreko lanekin ari gara. Ibilbidean eman dugu azken astea, dena prestatzen, karpak eta hesiak jartzen, bazterrak garbitzen...\nLuzea da, besta hartuko duzula aipatzen denetik egin arte gauza asko antolatu behar direlako. Lan handia egin behar da. Batzordeak osatu, lanak banatu... Hasieran, hilabetero ziren bilerak, eta, irailetik, berriz, astero egin ditugu. Sanferminetako lana ere handia da, bederatzi egunez egoten baikara Oinez Txokoan. Bestaren egunerako entrenamendu baten gisakoa da. Ahalegin handia egin behar da, baina merezi du, jende askok egiten duelako bat gurekin. Orain, igandeko bestan dugu denok burua.\nHori da. Beti jaso dugu euskaltzaleen babesa, eta ziur gara igandean ere jasoko dugula. Denak hartzeko prest gara, egun ederra pasatzeko prest. Erribera ezagutzeko aukera polita ere izan daiteke Nafarroa Oinez besta.]]> https://www.berria.eus/albisteak/152587/hizkuntza_eskubide_eta_berme.htm Sun, 27 May 2018 08:49:47 +0200 Edurne Elizondo https://www.berria.eus/albisteak/152587/hizkuntza_eskubide_eta_berme.htm https://www.berria.eus/albisteak/151444/herri_boterearen_eraikitzaileak.htm Mon, 30 Apr 2018 14:11:18 +0200 Edurne Elizondo https://www.berria.eus/albisteak/151444/herri_boterearen_eraikitzaileak.htm Nafarroako Hitza-n.]]> https://www.berria.eus/albisteak/119588/europan_gogoeta_egin_behar_dugu_burujabetzari_buruz_zentzu_zabalean.htm Fri, 12 Feb 2016 11:39:32 +0100 Edurne Elizondo https://www.berria.eus/albisteak/119588/europan_gogoeta_egin_behar_dugu_burujabetzari_buruz_zentzu_zabalean.htm


2009 Iraila | Maltzagatik\nData honetan egindako artikuluak: Iraila, 2009\tira28\n(ARGIAren 2200. zbkian argitaratua)\nEspainiako gobernuak datorren urterako ekonomiaren berreskurapen iragarpen onak egiten ditu, baina egi zantzu gutxi sumatzen da hor, behintzat dantzan ari diren datu ugariak ikusita. Krisiaren erdigunean egon den nazioarteko finantza ereduaren aldaketa handirik ez da antzematen. Sistemaren giltzarri den kontsumoa handitzeko daturik ez da ikusten: langabeziak gora jarraitzen du eta edonork daki hori ez dela kontsumo pribatua –herritarrona– akuilatzeko...\n(ARGIAren 2199. zbkian argitaratua)\nApirilaren 18az geroztik desagertua dago Jon Anza eta ez da haren inolako arrastorik ageri, desagertu politikoen inguruan gertatu ohi den moduan. Anzak 21 urte pasatu zituen espetxean eta 2005ean Ahetzera (Lapurdi) jo zuen bizitzera, Hego Euskal Herrian bere burua jazarria ikusten zuelako. Iragan apirilaren 18an Baionan trena hartu zuen goizeko 7etan, Okzitaniako Tolosara jo asmoz. Hor galdu zen bere arrastoa. Handik egun batzuetara, ETAk iragarri zuen Anza...\n(ARGIAko 2198. zkian argitaratua)\nUdaletxean antolatzea debekatu zuen Espainiako aginte judizialak, baina erreferenduma bestela bideratu zuten udaleko indar nagusiek. Eta inork ez du zirkotzat hartu, ez Madrilen, ez Euskal Herrian. Botoa emandako %41etik %96 independentziaren alde, 2.569 pertsona. Egun indarrean dagoen Estatutuari –orrazketa kontituzionalaren zain dagoen hori– 2.424 pertsonek eman zioten baietza eta partehartzea %48,8koa izan zen. Europako Konstituzioaren erreferendumean...\n(ARGIAko 2197. zkian argitaratua)\nUPN-K ere legez kanpoko ezker abertzalearen jazarpena areagotuko du datozen asteetan eta horretarako enegarren ituna proposatuko die PP, CDN eta PSNri. NaBai eta Ezker Batua kanpo utziko ditu –hauen zorionerako–, horrekin zer itun mota den ere argi adieraziz. Batasunaren ingurukoak, itunetik kanpo bakarrik ez, ahal bada espetxera. Ez da berria Miguel Sanz eta UPNkoen errepresiorako joera, arrazoi askogatik, ugari dira Nafarroan festak direla, gaztetxeen edo...


Bloga - Página 3 de 4 - Adarrots Folk Taldea\nPosted at septiembre 30, 2012\t-tik Adarrots in Bloga\nLaster kaleratuko dugun azken diska Balea Musika Ideiaksoinuaren laborategitik behin aterata, beste laborategi batzuetan dago destolestuta zuen eskuetara osasungarritasun kondizio ederretan helarazteko. Ramonen mugimenduaren laborategian dago, sentimenduen laborategian ere Amagoiarekin, Pabloren irudien laborategian eta Nekanearen arteren laborategian. Guztiak azken emaitzetan…\nUDA HONETAN… BIKARREGI!!\nPosted at julio 19, 2012\t-tik Adarrots in Bloga\n Porrusalda honetan zeuden, dauden eta etorriko diren jaietan sartzen gara burubelarri. Bikarregi abesti oso berezia da guretzat. Adarrots gitarjolea zen Karlosek konposatu baitzuen. «Haizekadak» gure lehenengo diskan agertzen da ere. Baina edizio honetan beste modu batez grabatu dugu. Dana…\nPosted at junio 18, 2012\t-tik Adarrots in Bloga\nIgande honetan gure lehenengo bideoklipa grabatu genuen. Ramon da bideokliparen egilea baina Gorkak, taldeko gitarjolea, logistikan lan egin du ere berarekin batera. Ramonek dana lotuta eta pentsatuta zeukanez, grabaketa ez zen oso saila, dibertigarria baizik. Orain sailena geratzen da, montai…\nPosted at junio 15, 2012\t-tik Adarrots in Bloga\nPETRALANDA «Ez garela, bagarela… milaka hemen bagara!!». Sorginek akelarretan esandako esaldi honekin textu askotan topatzen dugu. Akelarreak. Topaketa honi buruz denetarik entzun dugu; sorginen batzarra, deabruari goraipamena, emakumeen arteko elkartzea ala, herrikoia?. Auskalo. Baina jakin badakigu existitu zirela. Bizkaian, akelarreak…\nADARROTS ACOUSTIC «Irratian» – IBILALDIA 2012\nPosted at mayo 28, 2012\t-tik Adarrots in Bloga\nHurrengo bi asteetan Adarrots taldeak bi kontzertu berezi eskainiko ditu. Ekainaren 3an Trapagarango Ibilaldian egongo gara eguerdiko 14:00etan. Guretzat ikastolen eta euskararen aldeko festa honetan egotea oso garrantzitsua da. Hantxe izango gara musikaren bidez gure aportazioa helarazten eta, geroxeago Kherau…\nPosted at mayo 17, 2012\t-tik Adarrots in Bloga\n Folka eta Adarrotsek doinu honekin ematen dion oxigenoa elkartzen badugu, emaitz kimikoa azido folklorikoaren molekula bat izango da dudarik gabe. Hiru doinu ezberdinak, instrumentazio ezberdinekin abesti eder hau osatzen dituzte. Nekanek irrintzi batzuk bota zituen, Asier Ercillak pianoarekin laguntzen…\nPosted at abril 11, 2012\t-tik Adarrots in Bloga\n Taldearen hurrengo lana grabatu eta gero, diskan agertuko duten abesti zati batzuk ezagutuarazi nahi dizkizuegu. Horretarako, abesti baten bertsio bat hilabetero jarriko dugu webean. Helbide honetan aurki dezakezue: https://soundcloud.com/search?q=adarrots Zuen iritziak eta iradokizunak jaso nahi ditugu. Blog honetan, facebooken…\nONGI ETORRI OIHAN!!\nPosted at abril 3, 2012\t-tik Adarrots in Bloga\nGaur egun berezi izan da Adarrotsarentzat; Oihan, taldeko abeslaria den Rosaren semea jaio da goizean. Jakin badakigu Rosa oso ondo dagoela, dena primeran atera dela eta 4 kilo eta 250 gramo pisatzen dela. Kasualitatez, gaur eguerdian diskaren prozesua estudioan amaitu…\nBIGARREN FASEA: SOINU EZIN HOBEA ATERA.\nPosted at febrero 20, 2012\t-tik Adarrots in Bloga\nInstrumentu eta ahots guztiak behin grabatutak, diska honen grabaketa bigarren fase batean sartzen da. Eta fase hau ez dago gure esku, Asierren esku baizik. Dakizuenez proiektu berri hau grabatzeko Balea Musika Ideiak estudioa berriro aukeratu dugu. Hasieratik argi geneukan; abestiak…\nPosted at febrero 16, 2012\t-tik Adarrots in Bloga\nEstudioan grabazioari amaiera emoteko irrintzi batzuk grabatu genituen atzo. Eta irrintzi onak nork botatzen ahal zituen argi geneukan hasieratik. Nekane etorri behar zuen. Eta holan izan zen. Pasa den astea elurragaitik hona ezin bazuen hurbildu ere, atzo posiblea izan zen…


Martxoak 8, Emakunderen Kanpaina - Iametza Interaktiboa\nMartxoak 8, Emakunderen Kanpaina\n2022, 1 martxoa\nAurtengo martxoak 8ari begira Emakundek kanpaina berri bat jarri tu martxan Benetan? Hau da guretzat nahi duzuena? lelopean. Kanpaina horren komunikazioa zuzendu dugu Iametzan. Sormen prozesuan egon gara, Arrigurirekin batera, baina gehien bat kanpainaren euskarrien diseinu eta egokitzapen lanetan eta koordinazio lanetaz arduratu gara.\nKanpainaren ezaugarri nagusiak\nKanpainaren lelo orokorrari uma baten ahotsa eman zaio. Izan ere, beraiek dira txikitatik edertasun kanon zorrotzak eta presio soziala jasaten dutenak. Horrela, bide ezberdinetatik jasotzen duten mezu zaparrada irudikatzen du kapainak eta beraien etorkizunaren inguruan hausnartzera gonbidatzen digun galdera bat botatzen du. Helarazi nahi den mezua da garaiz gaudela guzti horrekin amaitzeko eta neskei etorkitzun hobeago bat eskaintzeko.\nKanpainak erdigunean jartzen ditu emakumeen edertasun-kanon zorrotzak eta hipersexualizazioa. Presio sozial hau ez da berria, baina haren eragina areagotu egin da sare sozialen erabilera masiboarekin eta emakumeen gorputzen gero eta esplotazio mediatiko handiagoarekin.\nMezu horri spot baten forma eman zaio eta hori da kanpainaren ardatza. Spotaren zuzendaritza eta errealizazioa Arriguri ekoiztetxeak egin du. Hasierako ideia garatu eta hobetzen lagundu digute beste behin eta lan bikaina egin dute buruan genuen ideia pantailara eramanez.\nSpotaz gain, irrati kuña eta kartel orokor bat prestatu ditugu, bai eta horien egokitzapen ezberdinak ere.\nEuskadiko startup-ak eta mikro-enpresak digitalki eraldatzeko diru-laguntzak\nZer aldaketa dakar Cookien legedi berriak?


Erosketa programatikoaren aukerak publizitate digitalaren arloan - SPRI\nSPRI » Euskadinnova » Berrikuntza Teknologikoa » Erosketa programatikoaren aukerak publizitate digitalaren arloan\nErosketa programatikoaren aukerak publizitate digitalaren arloan\nSPRI Taldeak jardunaldi bat antolatuko du eredu hori ezagutzera emateko.\nDatorren martxoaren 30ean topaketa bat egingo da Bilbon publizitate digitalaren arloko erosketa programatikoari buruz. Topaketa horren xedea da ezagutzera ematea salerosketarako formula horren funtzionamendua eta Euskadiko marketin eta publizitate sektorean eskaintzen dituen aukerak. Jardunaldian orobat aurkeztuko da IAB Spain elkarteak eginiko Estudio Inversión Publicitaria en Medios Digitales 2016 azterlana.\nRTB -Real Time Bidding- izenarekin ezagutzen den eredu horrek oinarritzat hartzen du publizitatearen denbora errealeko salerosketa automatizatua. Horretarako, aurrez ezarritako irizpideak baliatzen dira, erabiltzaile espezifikoei zuzendutako publizitate mezuak erakusteko une zehatzetan. Inversión Publicitaria en Medios Digitales 2016 txostenak dioenez, horrelako publizitatean egiten den inbertsioa %25 baino gehiago hazi da azken urtean.\nMartxoaren 9ko topaketa Mikel Lekarozek irekiko du, Zodiak Advertising Spain enpresako managing zuzendariak eta IAB Spain elkarteko zuzendaritza-batzordeko kideak, Nola funtzionatzen du erosketa programatikoak? izeneko hitzaldiarekin. Ondoren, mahai-inguru bat egingo da erosketa programatikoak Euskadiko publizitate sektorearentzat duen garrantziari buruz. Eztabaidan parte hartuko dute Mediasal, Expressive Projects, CMVocento eta Laboral Kutxa konpainietako arduradun nagusiek eta publizitateko zuzendariek.\nJardunaldia bereziki zuzentzen zaie marketin eta komunikazio digitaleko arduradunei, bai eta erosketa programatuaren eta hedabide digitaletako publizitatearen potentziala eta arlo horietako azken joerak ezagutu nahi dituzten komunikazio-agentziei. SPRI Taldeak koordinatuko du topaketa Bizkaia Enpresa Digitalaren bitartez, eta IAB Spain elkarteak eta UPV/EHUk emango dute. Yimby Bilbaon izango da, Ercilla Kaleko 24. zenbakian.


Inor ez ginen gai izan eztulik egiteko, ez geunden ohituak hain garden. Gai tristea izaten zen, gezurren bodega.\n— Ez zait batere gustatu, oso zekenak dira hauek!\nZer ari da mutil hau denok elkarri, zurturik, denok hari beha. Hangoak halakoak baldin baziren, ez zuen estreinakoa. Eta, non ote zeuden zekenak ez zirenak.\n— Neuk bakarrik egin behar izan dut hemen ere lan guztia.\nMahai gainean geneuzkan garagardo hasietarik bat hartu eta St. John's-eko hotz beldurgarrira irten zen.\nNahi zuena esan zezakeen, edozer irain onartuko genion. To nire ama, egik gura duana, horrelaxe ginduzkan.\nFlemish Cap inguruan egonak ginen, galernaren barruan.\nPortiloak lehertuak, ateak eramanak, mastak etzanak, lemako gurpilik ez... baso errea ematen zuen kubertak. Jostailu bat itsaso handitu hartan biraka, lema ezin zuzendurik. Makina-gelan sartu behar izan genuen denok, ez izoztearren. Eta hamar minuturo gizon bat kubertara, zubira igota lemaren ardatzean ipinia genuen giltza ingelesa estutzera...\n«Orain nire txanda da!».\nAreitiok heldu egin zion, «Ez, hi ez hoa!».\nBularrean jo zion mutilak amorratuta, eta eskaileretan goiti ezkutatu zitzaigun gazte hura, haserre. Izugarria izan zen, makinaren galapa, ontziak etzan egin behar zuela uhinek esloratik hartzen gintuztenean, mutila azaltzen ez, azaltzen ez, azaltzen ez. Itsasoak eramana izan behar zuen. Inork ez zuen hitzik atera nahi, sentinako txapetara beha geunden hamabi gizon gordin.\nMalkotan zeuzkan masailak Areitiok.\nJalgia zen bezain kopetilun jaitsi zen mutila. Narruak kendu eta motorraren gainean ipini zituen eskuak.\n«Ez du inork berriz igo behar izanen. Berehala etorriko zaizkigu bila, kanadarrekin hitz egin dut».\nEz genuen galderarik egin nahi, bagenekien ez zela posible, foniarik gabe geldituak ginen.\n«Eskuko ekipoa erabili dut».\nEta orduan hamabiak hari beha, barrenak baretuta.\nLehen mareajea zuen, arrabak zeuzkan gazte hark, eta gainerakook baino palakada batzuk zentzun gehiago buruan. Gezurretan ari zen, baina zeinen eder. Halakoak ezin dira ikasi, senetik atera behar ditu batek.\n«Horiek denetik dakite, gaztelaniaz egin didate, badatozela».\nInork ez zuen geroztik salbaziorik ez genuelakoa berriz aipatu, inor ez zen berriz jarri belauniko, ez zen biraorik sumatu dieselaren durundioan.\n«Gure posizioa eman diet».\nEta ez zitzaigun bururatzen hark nola zekien non, ez genuen hainbeste kolpe hartzen, ez genuen hotzik, baretzen hasiak ote ziren itsasoaren hesteak ere, barrez hasi ginen, «Banoa botilaren baten bila» esan zuen Areitio zaharrak, patroiak.\nKubertara irten ginen.\nOntzi osoa pintatua, kubertatik eta zubitik gelditzen zen burdina puskan, abaorretik estibor, dena, blakaz eta handi, SOS. Arrabak, hura pintatzeko hotz hartan, ontzia albora erorian eta uhinak joka.\nEta debiletaren kontra lehertua foniako portatilaren zati bat.\n«E, begira, hor datoz!».\nHamabi gizonen besoak Canadian Rescue Service-ko abionetari agurka.\nHuracan Primerok utzi zigun ordezko lema-gurpila, St. John's-era hartu genuen.\n«A, mutila! Ez zaik ahantziko!».\n«Ikusiko duk, izerdi gozotan urtuko haiz!».\n«Eta garbiak direla gero, hangoak ez dituk frantsesak!».\nPortura orduko mozkortuta geunden gehienok, ez ginen Spanish Seaman's Center-era joan etxeko gutunen bila, agindua genion moduan fucking egitera eraman genuen gure mutil handia lepoan hartuta Ontario Street karrikako andrakalara, denon artean ordaindu behar genion estreinakoa.\nEta zubitik bezain muker osteratu zenean, mututurik utzi gintuen.\nAbante egin nuen zulo hartarik, tabako kez betea neukan galdara eta hotzaren masaileko bana behar nuen. Inor ez, etxeetako argiek hotzago bihurtzen zuten karrika. Espaloiaren ertzean, makadamean, Labatt Blue hutsa. Ukondotik heldu zidaten.\nMuki arrastoak zeuzkan artilezko eskuzorro gorrian. «Konkorra» zen, gure aspaldiko ezaguna, guztiz atsotua. Neukan xehe guztia eman nion, eta marmarrean gelditu zitzaidan, «Ez al daukak besterik?» egiten zidala gaztelaniaz bere txanoaren leizetik. Arropak salatzen gintuen. Eta alkohol lurrunak. Eta geu bakarrik azaltzen ginela engoitik han, gu bezalako portugaldar gizajoren batzuk eta geu, armadore handiak Norvegiara zebiltzan bakailaoa atzematen zuten eskanerrekin. Makurtu egin zen botila jasotzeko, eta alde egin nion. Norbait inor zen atso hura Saint Pierre-n, larderia handia zeukan bere konkorrak gure artean, ez ginen harekin dantza egin gabe jalgiko L'Etoile-tik edo Select-etik. Tristea izan behar zuen bakailaorik gabeko Saint Pierrek, txabola multzo bat, eskeko ere ezin. Han goian ikurrina zeukan frontoia beti hutsik.\n— Hitz eginda nahi izaten dut nik.\nKamainan etzanda zegoen mutila, jantzita, eskuak burupean, sabaian itsatsia zeukan Sidney hirian begiak.\n— Beharbada tarifatik kanpo zaukatek hemen hitz egitea.\nBarre egin nuen, andrakaletako beterano bat bezala hitz egiten zuen, kapritxoak zeuzkala sinetsarazi nahi zidan.\n— Ingelesez, ez huen askorik ulertuko...\n— Zoragarria izan behar du konprenitzen ez dituzunak esanaraztea ohean daukazunari.\nHortantxe salatu zuen bere burua, portuetako lilitxoengandik sobera espero zuen gazteak.\n— Portuetakoa inoiz ez duk izaten kafe konpletoa.\nBegiak itxi zituen. Zegoenaren parekoan etzan nintzen, nirea ez zen arren. Begiak zabaltzeke egin zuen hitz, doinuan zuen ezagun.\n— Ez naiz zuekin itzuliko.\nSoldata bazen zerbait, baina lana gogorra zen oso, eta gero hilabete batzuk lehorrean inora ezean.\n— Hemen geldituko naiz.\nUkondoaren gainean jarri nintzen.\n— Ez naiz zuekin berriz itzuliko.\nEzin nion ezer erantzun, nahi zuena esaten ahal zigun, baita Areitiori ere. Esaten ahal zigun ez genekiela nabigatzen, putetan mozkortzen besterik ez genekiela, zernahi. To gure ama, eragiok hitz ingelesez, gura zuena. Mespretxatzen ninduela ari zitzaidan esaten noski. Gero, mendekatua zela iritzi niolarik, zirikatu egin nuen.\n— Beldurra hartu diok?\n— Bai, horixe da.\n— Gaixotasunen bat sinatuko dik hemengo medikuak, esaiok zainetakoa duala.\nBurua Sidneyn zeukan, jesarrita. Botak janzten hasi zen.\n— Hitz egin ezak apezarekin, horrek lagunduko dik medikuarena antolatzen. Hegazkinean eramanen haute, konpainiak pagatu behar dik. Horrela izaten duk.\nNire kamainaren oholean ipini zuen zangoa, bota lotzearren.\n— Nasatik despedituko zaituztet, musuzapi zuri batekin.\nEskubidea zeukan, zer duda egin, baina baretuko zitzaiola pentsatu nuen. Astebeterako geneukan laburrenez, ontziolako karroan sartu behar genuen baforea.\n— Ez haiz hemen geldituko, ez diat sinesten.\nMoilatik jo zuen, hirira gabe, haizea popan.\n— Luze samarra da esplikatzeko.\nDei egin ziguten fardo multzo baten kantoitik, ahots lakarra. Hurbildu ginen. Konkorra zen, ginebra eskaintzen zigun, dohainik, dohainik, hotza kentzeko.\n— Atzeratuak gaudek, baina orain hamar urte atzeratuagoak geundean. Hobe ez ezagutua. Saint Pierrera arribatzen ginen aldiro, emakume honen bila ibiltzen gintuan. Peskak ordaindu egiten zioan gure sareetan txiza egiteagatik. Konkorduna duk, adur ona omen zakarrek.\nTaberna txipi batera eraman ninduen, portua lehendik ezagutuko balu bezala zebilen txotxoa zurezko etxe eta biltegi multzo haietan barrena.\n— Ez duzu arrainik nahiko, ezta?\nEz zuen luze jardun, baina ingelesez egin zien. Ingelesez, eskuak erabili gabe. Su ondoan jarriko ginela adierazteko bakarrik.\n— Beraz, Rescue Service-koek ez ditek gaztelaniaz jakin beharrik hirekin.\nAlgara egin zuen.\n— Errazago sinetsiko zenuten horiek gaztelaniaz dakitelakoa, nik ingelesez baino.\nOkela gisatu ilun bat ekarri zigun tabernariak, patata kozkor handiekin inguruan.\n— Berrogei urte bahitu, emakumeren bati ihes egin nahi dioala pentsatuko nian.\nEzpainak garbitzen zituela egin zuen hitz, zerbietaren ostetik, esana ezkutatuz.\n— Polita da... Ez zabiltza urrun!\nGizon zahar bat jarri zitzaiguan ondoan, tabakorik ote genuen. Paketea eman nion, seiren bat ale.\n— Esaiok berarendako direla denak.\nBostekoa emanda eskertu zigun, bizkar-makurkak eginez erretiratu zen barra aldera.\n— Badakik hori desertzioa dela, ezta? Ezin izanen duk inon ontziratu.\n— Ardura zait!\nAskoz gehiago luzatu gabe abiatu ginen gure burdina puska hondatu hartara, buruaz korazta eginda, haizean bide urratzeko. Afariak on egin zidan, gazte hark ez zuen zerikusirik gure ontzietan zebiltzan eskifaiekin, denok gara hobeak lehorrean, baina zerikusirik ez. Hondoratze handi bateko naufrago bakarra, halako zerbait, niri isilekoak esaten. Argia ageri zen portiloetan.\n— Irten baino lehen, ekar ezazue konkorra motorean txiza egin dezan.\nEskua luzatu zidan pasarelatik hogeiren bat brazatara, horiek izan ziren gure mutilaren azken hitzak.\n— Ba al daukak dirurik...?\nIngelesa zekien, lehorrean gora egin zezakeen hark, guk ez bezala.\nHandik hilabete eta erdira, etxerakoan, gazte kartsu haren akordua ekarri zigun asperrak. Bigarren galerna baten beldur zelako geratu omen zela lehorrean entzun behar izan nuen, horrelakoak gara, baretu duenean inor ez gara egon «Hondora goazela!» garrasika edo «Ene alabatxoa!» zotinka.\n— Desagertu zen gauean, berarekin afaldu nuen nik, nasako taberna batean.\nMarinelen jangelako mahaiko hulearen zuri-urdinari beha egin nuen hitz, burua jaso gabe.\n— Bazekien ez ginela zubiraino igotzen giltza ingelesa estutzeko, kamaroteetan gelditzen ginela, zubirako eskalan gora egiteko beldurrak.\nSuso Reynovo ezetz esaten hasi zen, behar bezala bete zuela bere txanda, baina inor ez zitzaion adostu, nabarmenagoa egin zen denon koldarkeria. Nork agindu behar zion isiltzeko, denei etorria zitzaien Susori lotako uzkerraren antzera irten zitzaion uko faltsu hura, horrelakoak gara.\nOntzia konponduta, mareajera itzuli baino lehen, Areitiok marinelaren eskasa salatu zuen St. John's-eko komisaldegian. Ongi portatu zen, ontziolan egon ginen aste osoa eduki zuen mutilak gugandik urruntzeko.\n— Aurkituko ahal zuen gozo izerditzeko hiztuna!\nBaina inor ez zen oroitzen Ontario Street-eko andrakalan botea zen esaldi gogoangarri hartaz, edan handia zeramaten soinean.


Gabriel Arestiren ijitoak - KOMUNZKI\nHasiera » Euskal Trantsizioaren Kultura » Gabriel Arestiren ijitoak\nAtalak: Euskal Trantsizioaren Kultura, Gabriel Aresti, Literatura, Pintura\nEuskal Trantsizioaren Kultura kritikatzera ausartu nintzenean, arrapaladan esentzien jagoleren bat eta egiaren funtzionarioren bat kontra azaldu ziren oihuka, baina ez dugu kultura sendo eta indartsurik eskuratuko, hemen zein kanpoan, euskaldunok moroak, ijitoak eta lesbianak garela onartu arte.\nEstetizismo erromantiko atzeratutik postal baten pertsonaiak baino ez gara izan denbora luzez. Gure begirada ohitua izan da pastel-kolorez gure iragana eta oraina behatzera eta gaur ordua heldu zaigu etorkizunari so egiteko, atzoko bascotilles albo batera utziz eta gure Dorian Grayren potret ezkutua onetsiz. Hemen eta orain, hari honetatik, Elena Gereziaga eta Gabriel Aresti ekarri nahi nituzke gogora ikuspegi hau argitzeko asmoz.\n1963ko ekainean, Hondarribitik Elena Gereziagak Manuel Irujori posta-txartela izkiriatu zion hurrengo hitzekin:\nMeilleur souvenir de notre cher Pays…\ny de la hermosa Fuenterrabia…\nParisera bidalitako postal honetan –seilu bat dela medio, Amerika konkistatu gura izan zuen bizkaitarraren, Juan Garayren imajina agerian–, souvenir iduri, aurkian Hondarribiko karrika baten argazki bukoliko bat dugu. “Calle de las Tiendas / Rue des Magasins / Tiendas Street” dio testu ofizialaren propagandak, ifrentzuan, euskara barik. Kale honetan hiru haur aurkitzen dira eta hondoan eliza baten dorre batek irudia ixten du. Oroigarri honetan kontatzen ez dena da non dauden garaiko emakumeak eta gizonak. Etxean janaria prestatzen? Lantegian aritzen? Itsasoan arrantzatzen? Bakarrik langileen aztarnaren bat, fotografiaren ezkerraldean, lehen planoan: harea-pila bat eta zaku batzuk. Postalak ez digu erraten nola sufritzen ziren emakume eta gizonak, nortzuk izan ziren baztertuak bat-bateko antzirudi honetan.\n1963an ere, txartelaren urtean berean, Gabriel Arestik “Souvenir d’Espagne pour mesdemoiselles Solanje et Helena Gereziaga” poema utzi zuen bukatuta, Harri eta herri liburuan agertuko zena, non hitzek gogorarazten diguten paseotxo bat Bilbon, pinakotekarako hurbilketa dela bide.\nPeut-être, esan nuen, eztakit.\nEznekien. Ta zer? Eznaiz lotsatzen.\nGreko eta Goya, marinelak eta ijituak, goi-kultura eta kultura prekarioa, kontraste zorrotzak lerroetan, kulturaren trumoi legez. Soilik euskaldun berri baten begirada gai da tokian tokiko euskaldun zaharrek ikusten ez dutena agerrarazteko. Eta euskaldun berri hau komunista baldin bada, Gabriel Arestiren kasuan bezala, are eta kapazagoa da. Sarritan halako gauzak ahazten dira Arestiri omenaldiak prestatzen direnean. Zertarako pentsatu behar atzoko buhameak eta gaurko alienatuak, ezta? Euskal kulturan literatura kosmopolita eta polita landu behar dugu, itsuskeria handirik gabe, antza, errelato ortodoxo eta kontakizun ortopedikoetan kabitzen dena, turistentzako aurkezpen txartel baten tankeran, gure meilleur souvenir de notre cher pays.\nZer gara, Elena Gereziagaren postala ala Gabriel Arestiren poema? Biak batera ote? Nola barneratu paperik gabeko baztertuak eta izenik gabeko ahaztuak kulturaren eta komunikabideen paperetan, literaturaren izenetan, gure bizitzetan? Ez dakit nik. Dakidan gauza bakarra da, azken buruan, euskaldun bat euskaraz dakien ijito bat baino ez dela.


[ Hemen zaude: Sarrera ]\nBI URTEKO ETENAREN ONDOTIK BUELTAN DA IÑAKI BEITIAREN OMENEZKO MENDI MARTXA\nAzken bi urteotan ezin izan dugu antolatu Iñaki Beitia Mendi Martxa, baina horrek ez du esan nahi Iñaki gogoan izan ez dugunik.\n2020. urtean, hainbat ediziotako elastikoekin atera ginen, Ibilaldirako aukeratu genuen egunean ariketa fisikoa egitera. Iaz, Mendi Martxaren 25. urteurrenean, txartel-ontzi bat jarri zen Oñamendiko gailurrean eta hura aurkitzeko gonbita egin genuen.\nAurten bai, 2022an ohi bezala egingo dugu. Antolatzaileak bezain gogotsu egongo zaretelakoan, web orri honetan hogeita laugarren edizioari buruzko informazioa aurkituko duzue.\nGomendioak: Aurreikuspenen arabera, igandea egun beroa izango da, tenperatura altuekin. Antolakuntzatik ari gara horri aurre egiteko prestatzen, baina bakoitzak bere neurriak hartzea ongi legoke: esfortzuak egokitzea, eguzki-krema, eguzkitako betaurrekoak, bisera, kantinplora...\nIñaki Beitia mendi martxaren uneak - 2022ko edizioa - Gotzon Aranburu - Goierriko Hitza\nBiharamuneko datuak / Datos del día después:\neuskaraz | en castellano\nIkusi hemen Carlos Mediavillak utzitako argazki apartak. Eskerrik asko Carlos!!!\nIkus itzazu egunean zehar egindako argazkien bildumak / Visualiza las fotos del día de la marcha\nArgazkien galeria / Galería de fotografías\nMartxa egunean, maiatzaren 22an, proiektu honen kontrako sinadura bilketa egingo dugu Aizpurutxoko pilotalekuan eta helmuga gunean. Lagun iezaguzu gure mendiak babesten! Informazio gehiago hemen.\nIgandean argazkiak atera genituen, EUSKARAZ BIZI NAHI dugulako! Argazkien galeria hemen.\nOhi legez, aurten ere, mendi ibilaldia Goierri, Deba Garaia eta Urola-Kosta eskualdeen artean zabalduko da eta aukera ezin hobea ematen du bertako inguruak ezagutzeko. Aurten Iñaki Beitia Mendi Martxaren 24. edizioa beteko dugu, ohi bezala ibilbide bakarra antolatuz: 30,5 kilometrotakoa eta 1.700 metroko gainbehera metatua izango duena; ibilbideak inguruan ditugun parajerik ederrenetarikoak bisitatuko ditu.\nIrteera ordua 7:00 eta 7:30ak artean izango da\nKontrolak eta Anoa-postuak\nIbilbideen kontrolak halako guneetan jarriko dira: Areizaga-Kalebarren plazan (hasierako kontrol-txartela zigilatuta emango dizugu), Izazpi, Samiño, Aizpurutxo eta Irimo puntan, eta berriz Areizaga-Kalebarren plazan, oraingoan amaierako kontrola.\nOndorengoak izango dira: Pagotxoeta, Aizpurutxo, Trekutz eta Areizaga-Kalebarren enparantzan.\n2022ko maiatzaren 9tik aurrera izenematea Urretxuko Aldiri Kiroldegia , Zumarragako Ispilla Kiroldegian zein Ostadar Mendi Taldearen egoitzan egin ahal izango duzu.\nIzen-ematea martxaren aurreko egunetan egiten bada, ordaindu beharreko kuota 8 eurokoa da , eta bestela 10 eurokoa irteera-egunean bertan egiten bada.\nMartxako goiz berean bertan izena ematea egiterik izango da. Dena dela, Antolakuntza Batzordeak izen-ematea AURRETIK egin dezazun eskatzen dizu, mendi-martxaren antolakuntza lanak erraztu eta eguna ahalik eta hoberen atera dadin.\nIzena emateko epea hasita dago. Epea irekitzen denean, helbide honetan datuak betetzeko datu-orria izango duzu.


Ez da kasualitatea | Ez da kasualitatea – iparraldekohitza\nAste honetan lau emakume hil dituzte Euskal Herrian. Gasteizen hil dute Marga, 60 urteko andrea: haren gorpua zatikatuta atzeman zuen Ertzaintzak asteartean, Zadorra ibaian. Angelun (Lapurdi), gizon batek lo zeudela tiroz hil zituen 11 eta 16 urteko Carla eta Emma alabak eta 43 urteko Christelle emaztea, astelehen gauean. Auzokidea, aita eta senarra izan dira lau emakumeak hil dituztenak. Guzien kasuan, gizonezkoak.\nBatzuen ustez, kasualitatea baino ez da hiltzaileen eta hildakoen generoa. Instituzio eta komunikabide nagusi anitzek, erraterako, ukatu egin dute hiltzailea gizona izatearen eta hildakoa emakumea izatearen artean dagoen kausalitatea. «Familia drama» deitu diote Angelukoari Claude Olive auzapezak eta Samuel Vuelta Simon Baionako prokuradoreak. Gasteizkoa, berriz, auzitegi arrunt batean ikertuko dute, ustezko hiltzailearen eta biktimaren artean «harreman afektiborik» ez dagoelako, Josu Erkoreka Eusko Jaurlaritzako bozeramailearen beraren hitzetan. Ordezkari horien guzien arabera, ez Angelukoa ez Gasteizkoa ez dira izan genero indarkeria; are gutxiago bortizkeria matxista. Gizonek emakumeen gainean duten botere harremana, kausa ez, kasualitate hutsa.\nZein den kasu bakoitzean erabiltzen den irizpidea… Eusko Jaurlaritzarentzat, «harreman afektiboa» behar du. Angelukoaren kasuan, bazegoen. Baina hori ere ez du kontuan hartu prokuradoreak: «Ezin da genero indarkeria kasurik aipatu, ez dagoelako senar-emazteen arteko bortizkeria zantzurik». Frantziako Gobernuarentzat, beraz, bortizkeria zantzuak egotea litzateke irizpidea. Edo kasua noizkoa den: apirilean Bidarten hil zuten Nathalie Van Putena ere ez zuten genero indarkeriatzat jo, baina senarrak aurrekariak zituen bortizkeriagatik; lau hilabeteko espetxe zigorrera kondenatu zuten emaztea jotzeagatik, baina ez zen kartzelara joan, eta urruntze agindurik ere ez zuen. Urte hasieran Gasteizen gizon batek leihotik neskatila bat bota izana ere ez zuten genero indarkeria izendatu: emakumearen kontra alaba erabiltzea ez balitz bezala ebidentzia nahikoa.\nIrizpideon arabera, aurten ez legoke indarkeria matxistagatik hildakorik Euskal Herrian. Errealitatea bestelakoa da, ordea: sei emakumeri kendu diete bizia aurten, eta ekaina bertzerik ez da.\nKasuak kasu, eta salbuespenak salbuespen, etengabe ukatzen dute instituzioek indarkeria matxistaren existentzia bera. Gasteizen joan den astean salaturikoa horren adibide: sexu erasoak salatu zituzten bi andreri ez zieten sinesgarritasunik eman hasieran.\nMugimendu feministak anitzetan errepikatu duen gisan, gainera, izozmendiaren punta baino ez dira kasuok. Eta, ez: ez da kasualitatea hildakoak emakumeak eta hiltzaileak gizonak izatea. Kasualitate gisa tratatzen direino, ordea, kasuak errepikatuko dira.\nUdako Euskal Unibertsitatea jakitatearen sarea ehuntzen\n«Nahi badugu mezu bat pasarazi, lehenik informatu behar dugu»\nabuztua 6, 2014


E. Unamuno 2017-03-14 10:29 Gizartea\nElesa+Ganter Ibericak pabiloi berria eraikitzen dihardu Mendiola industrialdean. Azken urteotan enpresaren jarduna hazi egin da nabarmen, eta, aurten, eraikina handitzea erabaki dute. Jesus Blanco bilbotarra da enpresaren gerentea, eta berak azaldu dizkigu sustraiak Italian eta Alemanian dituen Soraluzeko filialaren nondik norakoak.\nJesus Blanco, Elesa-Ganter lantegiko gerentea. | Ikusi handiago | Argazki originala\nZein da zuen enpresaren jatorria?\nHasieran Gabilondo-Resinol zeukan izena. Soraluzeko Jauregi familiak sortutako lantegia zen eta Jesus Jauregi zen jabea. 1997an Elesa eta Ganter enpresekin hitzarmen bat sinatu zuten, eta partizipazioaren %60a erosi zuten. 2010. urtean gainerako partizipazioa erosi zuten, eta %100aren jabe egin ziren. Une hartan hartu nuen nik gerentziaren ardura.\nEnpresa italiarra eta alemaniarra da, ezta?\nBai. Elesa Monzan Italian dago eta 400 bat langile ditu. Maniobrarako produktuak egiten ditu, plastikozkoak, guk bezala. Ganter, berriz, Alemaniako hegoaldean dago, eta produktu berdin egiten duten arren, haiek metalezko produktuak egiten dituzte.\nAzken urteotan zelakoa izan da enpresaren bilakaera?\nAsko hazi gara. 2010ean, fakturazioa ez zen milioi batera iristen, eta, zazpi urteren ostean, lau milioi euro fakturatzea lortu dugu. 2010etik hona, langile kopurua ere ia hirukoiztu egin dugu. Momentu honetan Elesa Ganter Iberican 19 lankide gara, horietatik hamalauk Soraluzeko lantegian egiten dugu lan, eta, gainerako bostek, komertzialek, kanpoan.\nHazi egin zarete krisi ekonomikoak gogorren jo duen garaian.\n2010ean laneko funtzionamendua aldatu genuen eta dena aldatu zen. Panorama orokorrari begira, gu, zorionez, salbuespena izan gara. Orain zazpi urte laugarrenak ginen eta momentu honetan liderrak gara Iberiar penintsulan.\nZela lortu duzue hori?\nLan handia eginda (barreak). Enpresak potentzial handia zuen hazteko eta krisi betean egon arren, asmatu dugu salmentak handitzen. Mundu mailan kalitate onenenetakoa dugun ekoizleak gara, eta ia bakarrak Europan. Merkatuko nitxo tradizionalekin batera, bestelakoak ere landu ditugu, dena.\nUrteotan asko aldatu da lan egiteko modua?\nBai. Gaur egun, inork ez du nahi higiezin handirik izaterik biltegian. Hori dela-eta, unean uneko eskariekin lan egiten da, bolumen txikiko baina balio erantsi handiko ekoizpenetan. Produktu merkeak Europatik kanpo egiten dira. Gero eta herrialde arraroagoetara saltzen dugu, eta, gero eta konplikatuagoa da dena. Baina ez dago besterik, hau horrela da. Edo jarraitzen duzu edo hiltzen zara. Ez dago besterik.\nZelakoak dira etorkizunerako aurreikuspenak?\nOnak. Hazten jarraitzea da gure helburua. Ez dakigu noraino helduko garen, baina guk bilatzen duguna haztea da.\nSoraluzen kokatuta egoteak zein abantaila eta desabantaila eskaintzen dizkizue?\nEuskadiren bihotz industrialaren erdian gaude, Espainiako eta Europako gunerik garrantzitsuenetako batean, eta, gainera, autopistaren ondoan. Dena hobetu daiteke baina...\nZertan ikusten duzu hobetu beharra?\nErrepidetik industrialdera dugun sarbidea, esaterako, ez da egokiena. Kamioi trafiko handia dugu eta askotan kolapsatu egiten da. Aparkalekuekin ere arazo handia izaten dugu. Aparkaleku plazak bete egiten dira langileen autoekin, eta kanpotik norbait etorri eta autoa lagatzen badu, demagun, egun batzuetarako, arazoak sortzen dira. Ez du konponbide errazik, baina horixe da dugun arazorik handiena.\nZure ustez zer egin dateke Soraluzen aktibitate industriala indartzeko?\nGaldera horri erantzutea ez da erraza. Inbertsioak egiteko prest dagoen jendea erakarri beharko litzateke. Neurriak izan daitezke lurzoruak merkatzea, laguntza fiskalak indartzea, formazio teknikoa eskaintzea, udaletxeen bitartez bezeroak bilatzen laguntzea...\nEnpresa txikiok babestuak sentitzen zarete erakundeen aldetik?\nEz bereziki. Badira laguntzak inbertsioetarako, baina portzentajea txikia da. Neurririk eraginkorrena horixe da, inbertsioak egiteko laguntzak ematea, horrek etorkizunean lana ekartzen duelako.\nAnbulatorioko lanak bukatuta\nMilioi bat eurotik gora Gipuzkoako enpresetan partaidetza sustatzeko\nZapatuan, erdigunea ibilgailuendako itxita\nLokatza da ibaiak dakarrena\nBeste sei lapurreta saiakera izan dira\nEtorkizuna Eraikiz ezagutu du Ekonomiako Nobel sariaren irabazleak\nBihar, eguaztena, zabalduko dute Gabolats kalea\nDonostiako manifestaziorako autobuserako izen-ematea zabalik\nGoierri Valley egitasmoa ezagutu dute Aldundinko ordezkariek\nKoloreak eta musika, LGTBIfobiaren kontra


Enogastronomia Planoa Turismo Bulegoa Turismo-zerbitzuak\nErregeen Andra Maria\nSan Juan Eliza\n1 º Lehenengo Epea - XII. eta XIII. mendeak\n2 º Bigarren Epea - XIII. eta XIV. mendeak\n3 º Hirugarren epea - XVI. mendetik aurrera\nSan Juan eta San Pedro\nSan Juan "Lepomoztu"\nSanta Mariaren jaiotza\nBertsoak eta Egunsenti Errosarioa\nArdoei buruzko gaiak\nArdoa eta osasuna\nTenplu barrura sartzean ikusi dezakegun lehen gauza, Erregeen Andra Mariren ateaurrea da. Honen eraikuntza, harri landuan, XIV. mendearen azkenengo urteetakoa da,nahiz eta bere polikromia XVII. mendekoa izan.\nBere garrantzi arkitektoniko, kontserbazio egoera bikaina direla eta aparteko kapitulu bat eskeintzen zaio, behekaldeko botoia sakatuz sartu daitekeena.\nDekorazio honetan giza irudiak (Ama Birjina, profeta, martiri, errege eta aingeruak) landareekin tartekatzen dira. Lehen arkibolta aingeruz dekoratua dago. Hauek musika instrumentuak jotzen dituzte tinpanoa osatzen duten eszenak lagunduz, azken eszena batez ere, arkuaren giltzarriaren azpian, hain zuzen ere. Hurrengoa haien artean elkarrekin lotzen diren landareekin osatua dago eta hirugarren bateri pauso ematen dio, Ama Birjin eta santuz osatutakoa. Laugarrena landaretza izaerekoa da eta ateaurreko abozinamendua isten duena profeta eta erregez osatua dago.\nIrudi guztiak zutik eta erreseltxo eder batez estaliak daude,zeinek bere gainean dagoen irudiari euskarri gisa laguntzen dio. Erreseltxoak gablete fin eta zulatutako dekorazioaz hornituak daude.\nIsurketan jausten diren ategaiak eta abozinamemdua osatzen dutenak, sei apostuluz okupatuta daude. Hauen irudiak tamaina naturalekoak baino zertxobait haundiagoak dira, oso delikatu eta perfektuak dira, normala baino piskat luzatuagoak, estilizazio espiritual bat izango balitz bezala.\nAgertzen duten postura aurrekaldekoa da, halaere batzuk burua pizka bat okertzen dute, horrela posizio naturalago bat lortu ahal izateko. Gorputzak jazten dituzten tunikak tolesdura oso naturalak dituzte eta naturaltasun hau beraien aurpegiko ezaugarri fisikoengatik areagotzen da, gehienak era erreal batean bizartuak eta beraien orrazkerak oso ondo egokitzen dira.\nDenek beraien eskuetan liburu bat edo norberarena den objetu bat daramate, besteengatik bereizten dituena (San Pedro giltzekin, Santiago makila eta txirlarekin, e.a.)\nIrudi guztiak idulki poligonal baten gainean, zutik aurkitzen dira loreztutako gabletez eta animalien eta munstroen, ... irudiez dekoratuak.Tamainu nahiko haundiko eta aberastasunez dekoratutako erreseltxo batez estalita dago goiko aldea, arkiboltetan agertzen diren irudien arabera.\nHamabi apostuluak aurrean izanda eta ateaurre bikoitzeko leihoabean kokatua, zeinek tenplurako sarrera ematen duena, Erregeen Andra Mariren irudia dago. Goi idulki baten gainean kokatua dagoen eskultura bat da eta bertatik ateaurreko eszena guztia presiditu dezake.\nBere aldeetara ate itxi bikoitz bat irikitzen da, eskartziar hirugingildun arkuekin, enjuntetan dekoratuak eta gingiletan zulatuak. Arku hauek ateaurrea isten duen tinpanoari oinarritzat balio diote eta multzoa betetzen dute.\nTinpanoa hiru faxa horizontaletan banatuta dago aberastasun handiko erliebeetaz dekoratuak Jesus eta Ama Birjinaren bizitzarekin erlazionatuak dauden eszenez irudikatuta; “Deikundea”, “Ikerkundea”, “Erregeen Gurtzea”, “Ama Birjinaren Lokartzea”, e.a.\nBukaerako errematea Ama Birjinaren Koroapenak osatzen du,tinpanoaren goiko troxa osatzen duen eszena bakarra.\nAma Birjinaren koroapenak konposatzen du azkenengo ikutua, tinpanoaren goiko faxa osatzen duen eszena bakarra eta irudiak estaltzen dituen polikromia nabarazi behar da.\nKontserbazio egoera oso onean aurkitzen da, eguraldiaren gogortasunez babestua egon bait da. Polikromia ateaurrearen burutzearen ostekoa aplikatua izan zen , 1969 eta 1700. urteen artean burutua izanez.\nKapera hau estaltzen duen ganga XVI. mendekoa da, giltzarri mudejardun ganga izartua duelarik.\nGuardiako Turismo Bulegoak bisita gidatuak antolatzen ditu Erregeen Andre Mariaren Elizara eta hartako atari polikromatura.\nBisita horietan, “Argiaren Ataria” izeneko argi-ikuskizuna –atariaren beraren gainean proiektatzen dena– eta tenpluari buruzko azalpen didaktiko bat eskaintzen dira.\nIraupena: Hogei minutu, gutxi gorabehera.\nTarifa: 4 € pertsona bakoitzeko. / Tarifa murriztua: 2,5 € pertsona bakoitzeko.\nErreserbak: Eliza bisitatzeko, erreserba egin behar da (leku mugatua baitago) 945 600 845 telefono-zenbakian edo turismo@laguardia-alava.com helbide elektronikoan\nOrdutegia aldatu egin daiteke, elizkizunen ondorioz.


Uber Taxi Montreal (GPS Based Ride Zerbitzua eta aplikazioa)\nUber Taxi-ek ekaitza hartu zuen azaroan 2013an, San Frantziskoko teknologiaren abiapuntua hirian errotu zenean, Toronto eta Vancouver-ko denda bat martxan jartzean, fanfarri esanguratsua egin ondoren. Orduz geroztik, GPS-en oinarritutako aplikazioak gobernuak ia desagertutako polemika eragin du. Hitz gakoa? Ia.\nUber Taxi: Nola funtzionatzen du?\nUber Taxi ez da taxi zerbitzurik.\nEnpresak ez du kontratatuko taxi gidaririk, ezta auto flota ere. Uber Taxi-k telefono mugikorreko GPS aplikazioa erabiltzen duen bezeroekin konektatzea da.\n"E-hail" sinple batekin, bidaiari batek Uber-k kabina bat nahi du une horretan. Sistema ondoren bidaiariari erantzuten dio, taxi bat iristeko espero duenaren arabera adieraziz, gidariaren izena, harremanetarako informazioa, GPS kokapena eta bezeroaren errendimenduaren balorazioa eskuragarri egongo dira eskuragarri.\nUber-ekin ordainketa kreditu-txartelaren bidez egiten da, bezeroaren lineako profiletik automatikoki lortutako informazioa. Iradokizuna automatikoki gehituko da fakturaren gainean: punta tipotik% 10etik% 30era bitartekoa da eta bere bezeroek Uber profileko ezarpenen arabera aurrez hautatuko dute eta posta elektronikoz bidaliko da denbora errealean. Azkenean, bezeroak gidariaren errendimendua baloratu dezake.\nUber Taxi Montreal: Nire pentsamenduak\nUber Taxiek gidariari buruzko informazioa partekatzen du bezeroarekin, bidalketa baieztatu bezain laster.\nHonek gidariaren eta bezeroaren segurtasun elementu bat gehitzen du, inor ez baita anonimoa.\nGainera, gidariaren kabinan nire balioak ahaztuko nituela esan nuen, askoz errazagoa da Uberreko guztia jarraitzea, nire kontrolatzailea nor den jakiteko eta zuzenean harremanetan jartzeko.\nAzkenean, Montrealgo hotza eta hotza den Montrealeko hotzetan zain dagoen zaldi-kuota bizi den tokia bezala, bikaina da Uber-ek denbora errealean eguneratzeak eskaintzen dizkion bezeroak, SMSaren testu-mezu bat aipatzea, taxiaren helmugara heltzeko.\nBezeroarentzako arreta ere izan zuen ohar bat: Uber ustekabean fakturatu zitzaidan bidaia libre bat izan zitekeen bidaia-bidaia baterako, akatsa konpondu nuen eta minutu gutxiren buruan itzuliko ninduten. Denbora itxaronaldiei dagokienez, tradizionalak diren kabinako konpainien ohiko 5 eta 10 minutuko itxaroteak dira. Nik, ordea, pixka bat etsita nago nire telefonoaren GPSa pizteko ibilbidea bermatzeko, pribatutasuna arriskuan jartzen dutela.\nUber plus bat da nola Uber-ek nire profileko xehetasun guztiak gordetzen ditu nire profiletan, eta horrek errazagoa da nire taxi gastuak antolatzea zerga-denboraldiaren inguruan zirkulatzen denean, paperezko agirien pila bat nire artxiboak zabaltzean.\nAldatu egiten dira. Batzuetan, Uber ride batek kabina bat baino gutxiago kostatzen du. Beste aldiz, gehiago kostatzen da. Eskari handia dela eta prezioen gorakada eragiten duen edo ez erabakitzen duen eta gidariaren zerbitzuaren kontsumitzaileak aukeratzen duen. Kontsultatu Uber Taxi-en Ohiko galderak xehetasunetarako.\nUdako Eguraldia eta Jantziak Quebec-era\nPublikoan edaten: Montreal estiloa\nMontrealeko musika klasikoa: kontzertuak, jaiak, orkestra sinfonikoak\nSt. Patrick's Basilica: Montrealeko Andre Mariaren eliza katolikoen irlanderara\nMontrealeko aireportua Montréal-Pierre Elliott Trudeau nazioartekoa\nRV Helmuga: Mount Rainier Parke Nazionala\nPet adopzioa Phoenix-n\n10 Mango Granjas y Festivales para Mangoes en India\nYosemite Area Hotelak: Groveland\nAlbionik gabeko museo askea\n7 arrazoiak Bisitatzeko Riga, Letonia\nPlanak, trenak, automobilak (eta autobusak) Minneapolis-tik Chicago-ra\nMois de la Photo 2017: momentua\nJungle Boogie San Louis Zoo kontzertuak\nManhattaneko beheko kolonialak\nApirila 2016 Little Rock, Arkansas gertaerak - Gertaeren Egutegia\nBidaiarientzako gidalerroen gidalerroen politika\nLondreseko Late Night Food The Best Late Night Food


Ilunabarrean dantzan (2. saioa) - Oihaneder Euskararen Etxea\nHasiera » Agenda » Ilunabarrean dantzan (2. saioa)\nIlunabarrean dantzan (2. saioa) Josu Garate\nGonbidapenak agortu dira. Gozatu ikuskizunaz!\nDantzaldi bakoitzean 12-15 dantza landuko dira; batetik balfolk jaialdietan ohikoenak direnak: scottish, mazurka, bourré, chapeloise, circle circassien, bals eta polka; eta bestetik, egun bakoitzeko dantza gidariak ekarritako proposamen propioak; fandangoa eta arin-arina ere ez dira faltako.\nBigarren saioa Josu Garatek (Eibar, 1975) gidatuko du. Dantzaria da, Eibarko Kezka taldean hazia. 1997a geroztik Argia dantzari taldeko kidea J.A. Urbeltzen gidaritzapean, une honetan Martin Zalakain izeneko taldearen azken ikuskizunean dantzan ikus daiteke. Gaur egun Dantzan.eus-en dihardu eta Dantzertiko irakaslea ere bada. Larreko musikaria, MP5 edota Aiko taldeekin aritu izan da dantzaldiak dinamizatzen.\n7 urte zituela hasi zen trikitixa ikasten, eta ordutik ez dio hauspoa astintzeari utzi, hamaika otordu, ezkontza eta festa alaituz. Hainbat trikitixa txapelketetan parte hartu izan du, eta munduko txoko ezberdinak ere zapaldu izan ditu trikitixari esker, Estatu Batuak, Holanda edo Austria esate baterako. 2012-an ezagutu zuen balfolk delako mugimendua Belgikan, eta horri esker bere errepertorio eta musika estiloaren mugak asko zabaldu ditu. (Trikitixa irakasle bezala ere aritu izan da hainbat urtez, nahiz eta gaur egun musikarekiko afizioa ospitaleko lanarekin tartekatzen duen, medikua baita bera). Ilunabarrean Dantzan zikloa bideratzen duen laugarren urtea du hau.\nEpea otsailaren 3an irekiko da goizeko 11:00etan eta 7an goizeko 11:00etan amaituko da.\nAforoa epea baino lehenago beteko balitz, izen-emateko epea lehenago itxiko da.\nLagun bakoitzak 2 gonbidapen eskuratu ditzake.\nBehin gonbidapenak lortutakoan:\nE-postan: erosi dituzun sarrerak hurrengo 24 ordutan iritsiko dira zure posta eletronikora. Dena den, erosketa prozesuaren amaieran leiho berri bat irekiko da, momentuan sarrerak gordetzeko edo inprimatzeko botoiarekin.\nMugikorrean edo inprimatuta: jardueraren egunean, Oihanederren harreran aurkeztu ezazu sarrera; zure mugikorrean, edo nahiago baduzu, inprimatuta.


Bidaia interaktiboa Bilboko Portuan zehar, komunikazio teknologiei esker - SPRI\n4 apirila, 2018\nBidaia interaktiboa Bilboko Portuan zehar, komunikazio teknologiei esker\nVirtualware, Ortzadar eta Telesonic enpresek Bilboko Itsas Museoko interpretazio zentro berrirako softwarea eta ikusentzunezko soluzioak diseinatu dituzte\nMuseoko interpretazio zentro berriak Bilboko portuaren jarduera ezagutzeko aukera emango du\nBilboko Portura sartu eta bertatik irteten diren produktuen merkataritza-ibilbideetan zehar egindako bidaia bat berregitea, instalazio horietan lan egiten duten profesionalen jarduera ulertzea eta zamalanetako prozesuak hobeto ezagutzea dira Bilboko Itsas Museoko ikusentzunezko interpretazio zentro berriak eskaintzen dituen aukeretako batzuk. Gune interaktibo hau Virtualware, Ortzadar eta Telesonic euskal enpresek garatutako teknologiei esker gauzatu ahal izan da.\nInterpretazio zentro berria portuko jarduerak era atseginean ezagutzera ematea helburu duen instalazio dibulgatiboa da. Horretarako, maketa fisiko baten gainean proiektatutako bideo batek instalazioaren bilakaera historikoa erakusten du, eta horrez gain, merkataritza-ibilbideen mapa interaktiboa eta era askotako heziketa-jokoak eskaintzen dizkio bisitariari, beste hainbat alternatibarekin batera.\nProiektu honetan, teknologia immersibo eta interaktiboen garapenean espezializatuta dagoen Virtualware euskal enpresak neurrira egindako material interaktiboen horniketa egin du. Gainera, 418 metro koadro inguruko azalera duen areto honetan, Telesonicen ikusentzunezko soluzioak eta Ortzadarrek diseinatutako kontzeptualizazioa eta museografia bildu dira.


Ekaia aldizkaria Archives - Page 9 of 11 - Zientzia Kaiera\nOier Aizpurua-Olaizola, Asier Vallejo, Maitane Olivares, Patricia Navarro, Nestor Etxebarria eta Aresatz Usobiaga Bukatu zen bi gauza batera emakumeek soilik egin zitzaketen garaia. Gaur egun tximistaren abiaduran bizi gara gehientsuonok, ia geure itzalak aurreratuko gaituen beldurrez, eta noski, gorputzari aireaz gain zerbait eman behar diogula zeharo ahaztuta. Ondorioz, janari lasterrak eta industrian prozesatutako elikagaiak gure eguneroko ogi bilakatu dira, baita […]\nAntton Gurrutxaga, Iñaki Alegria eta Xabier Artola Hizkuntza bat ikasteko esperientziatik igarotzen den orok arreta berezia jarri behar izaten du hitzak nola konbinatzen diren jakiteko, maiz gramatikaren arauak ez baitira aski hiztunek hitzak nola erabiltzen dituzten aurresateko eta esplikatzeko. Euskarazko urrats ingelesez step dela ikasita, eta eginerako do edo make erabil ditzakegula jakinda, modu naturalean sortuko ditugu to do […]\nNaiara Ozamiz, Agurtzane Ortiz, Jose Guimon eta Javier Escobar APAk, (American Psychological Association), gaixotasun mentalen diagnostiko eta estatistika bosgarren eskuliburua “Diagnostic and Statistical Manual of Mental Disorders (DSM-5”) publikatu zuen 2013ko maiatzean. DSM (Diagnostic an Statistical Manual of Mental Disorders) gaixotasun mentalen sailkapena da. Mundu guztiko ikertzaile, kliniko, konpainia farmazeutiko, osasun-aseguru konpainia eta politikoek erabiltzen dute, AEBn batez ere.\nOihane Jaka Muskulu-distrofiak herentziazko gaixotasun multzo heterogeneoa dira, eta beraien bereizgarri nagusia gihar eskeletikoko muskulu-zuntzen degenerazio progresiboa da. Muskulu-distrofia mota asko daude, horien artean gerrietako muskulu-distrofiak (LGMD). Gerrietako muskulu-distrofiek gerri pelbikoko eta eskapularreko zein enborreko muskuluei erasaten diete, eta elkarren oso antzekoak dira fenotipikoki. 2A motako gerrietako muskulu-distrofia (LGMD2A), CAPN3 geneko mutazioen ondorio den gaixotasun autosomiko azpirakorra da. CAPN3 […]\nKepa Bengoetxea eta Koldo Gojenola Egun, informazio gehiena ordenagailuetan gorde eta prozesatzen da. Ordenagailuan dagoen informazioa era egokian prozesatzeko, beharrezkoa da gizakiaren hizkuntza ulertzea. Hizkuntza ulertzearen ataza ondo gauzatzeko, hizkuntzaren maila ezberdinak (morfologia, sintaxia, semantika, eta abar) landu eta hizkuntzaren prozesamenduko (HP) teknikak eta baliabideak garatu behar dira, adibidez: datu-base lexikala, zuhaitz-bankua (ingelesez, treebank), analizatzaile morfologikoak, analizatzaile sintaktikoak, eta […]\nAlain Ulazia eta Gabriel Ibarra Itsas Energia gradu baten baitan lehenbizikoz irakasten ari gara EHUn. Beronen irakasleek, Gabriel Ibarrak eta Alain Ulaziak, hezkuntza aitzindaritza honek dakarren erronkari nola erantzun zaion azaldu nahi dugu. Halaz, ikas denboraren hiru laurden suposatu duen R analisi estatistikorako eta grafikorako programazio hizkuntza itsas baliabidearen analisi espazio-tenporalerako nola aplikatu den dibulgatzea interesgarria izan daiteke bai […]


Kirol tabernako langileei elkartasuna adierazi diete Alde Zaharreko hainbat eragilek - Gasteiz - Alea.eus\nKirol tabernako langileei elkartasuna adierazi diete Alde Zaharreko hainbat eragilek\nErredakzioa 2019-02-09 05:25\nAuzoko hainbat taldetako ordezkariek egin dute agerraldia. /Hala Bedi\n"Mehatxu, ukitu eta xantaiak" jasan zituzten emakumeei babesa eman diete auzoko kolektiboek, eta boikoterako deia egin dute.\nDuela aste batzuk Gasteizko Alde Zaharreko Kirol eta Zezengorri tabernetan eman izan diren "esplotazio eta jazarpen" kasuen berri jakinarazi zuten hainbat emakumek gutun batean. Eta horiei babesa adierazteko agerraldia egin dute gaur auzoko hainbat kolektibok: "Onartezina litzateke argitara ateratako kasu bakar bat eman izana, baina, larriena da egoera hori denboran zehar luzatu dela eta asko izan direla pairatu behar izan duten langileak".\nSalaketa haren arabera, hainbat emakumek "nagusiarengandik mehatxuak, ukituak, xantaiak edota jarrera bortitzak" jasan izan behar izan zituzten. "Eta, gainera, hori guztia bertako langileek pairatzen dituzten lan baldintza penagarriei gehitu behar zaio; oporrak eta ordutegiak ez errespetatzea, denboraz kanpo ordaintzea, ez ordaintzen saiatzea edota legez kanpoko kaleratzeak", adierazi dute auzokideek.\nKasu isolatuak ez direla nabarmendu dute, "errotiko arazo baten ondorioa" baizik. "Sistema heteropatriarkal kapitalistak erreproduzitzen dituen langile-nagusi eta emakume-gizon botere harremanetan oinarritzen direnak".\nAgerraldian bildutakoek langileei "elkartasun guztia" helarazi nahi izan diete, eta boikoterako deia egin dute: "Auzokide eta kontsumitzaile moduan daukagun botereaz hausnartu eta bertan gehiago ez kontsumitzera gonbidatzen zaituztegu. Argi adierazi nahi dugu ez ditugula gure auzoan ez akosatzaile ez esplotatzailerik onartuko".\nAdierazpenarekin bat egin dute ELA eta LAB sindikatuek, eta Astindu, Negeak, Ernai Alde Zaharra, Hala Bedi Taberna, Txapelarri taberna, Garraxi taberna, Parral taberna, AAVV Gasteiz Txiki, Gasteizko Bilgune Feminista, AMAR, Arabako Emakumeen Asanblada, Arkillos 10, Gasteizko Gaztetxea eta Talka espazio feministak.


Aurrekoa Otsailak 15 Ostirala Hurrengoa\nOtsailak 15 • 22:00 • Intxaurrondo K.E. (Intxaurrondo) Musika\nOtsailak 15 • 20:00 • Etxarriene Auzo Etxea (Elenategi, 2) (Loiola-Martutene) Antzerkia eta Dantza\nBizitzan ez dakizu nola, baina denbora aurrera doa, eta nahi ala nahi ez, 40 urteak hor zeuden eta iritsi dira.\nZuk orain arte bezala, bizitzen jarraitu nahi duzu baina gezur potolo bat dela konturatzen hasten zara, 40 urteak betetzen dituzun lehen egunetik aldatzen hasten zarelako. Fase berri batean sartu zara, 40 URTE MADARIKATUAK!\nOtsailak 15 • 20:00 • El Nido taberna (Alcalde José Elósegui, 130) (Altza-Larratxo) Antzerkia eta Dantza\nPoltsiko Sorkuntza Lehiaketaren aurtengo antzezlan finalista.\nGaizka mutil zoriontsua da. Edo hori dio berak... Askotan dena ez da uste duguna, eta poztasunaren maskara erortzen denean benetako emozioen zurrunbiloa deskubritzen dugu. Agian Arogya izeneko neska horrek lagundu ahal izango dio Gaizkari ...\nOtsailak 15 • 21:00 • Kutxa kultur kluba Musika\nAlazne Etxebarriak (bateria) eta Garikoitz Etxebarriak (ahotsa eta gitarra) osatutako rock taldea.\nHirugarren diskoa argitaratu dute: “Gutxiago gehiago da”.


Kontsumitzaileen elkarteek ohartarazi dute UVA izpien arriskuez | Consumer\nKontsumitzaileen elkarteek ohartarazi dute UVA izpien arriskuez\nLarruazal sentikorrak dituzten haurrek, nerabeek eta pertsonek ez erabiltzea gomendatzen dute.\nAndaluziako Kontsumitzaile eta Erabiltzaileen Elkarteen Federazioak (Facua) jakinarazi die beltzarantzeko establezimenduetan UVA izpien saioetara joan ohi diren pertsonei mota horretako tximistak gehiegi erabiltzeak azala garaia baino lehen zahartzea eragin dezakeela, tumoreak garatzeko arriskua areagotu eta, babestuta ez badaude, azaleko hanturak eragin ditzakeela.\nGainera, gomendatzen dute gazteek, haurrek eta larruazal sentikorretako pertsonek horrelako aparatu ultramoreak ez erabiltzea, azalean kalte handiak eragin baititzakete. Haurdun dauden emakumeei ere ez diete aholkatzen, hormona-sisteman aldaketak izan baititzakete eta, ondorioz, izpi ultramoreen eraginarekiko sentikortasun berezia dute.\nFederazioaren arabera, ez dute metodo hau erabili behar erredurak izan dituzten, intsolazioa izan duten edo azaleko minbizia duten pertsonek ere. Gainera, Gobernazio Saileko Kontsumo Zuzendaritza Nagusiari establezimendu horiek ikuskatzeko eskatu dio, erabiltzaileei hartu beharreko arretei buruzko informazioa eta aparatuak egoera onean daudela bermatzeko.\nkontsumitzaileak mahats izpi peligros-eu